3. การประกอบธุรกิจของแต่ละสายผลิตภัณฑ์

บริษัท ผลธัญญะ จำกัด (มหาชน) (“บริษัท”) และบริษัทย่อย
ประกอบธุรกิจเกี่ยวกับผลิตภัณฑ์เพื่ออาชีวอนามัย ความปลอดภัย และสิ่งแวดล้อม (Occupational
Health, Safety and Environment Products)
โดยบริษัทเป็นหนึ่งในผู้นำที่มีการจำหน่ายสินค้าอย่างครบวงจรครอบคลุมทั้งสินค้าอุปกรณ์นิรภัยส่วนบุคคล
และอุปกรณ์เพื่อความปลอดภัยและสิ่งแวดล้อม ภายใต้ตราสินค้า (Brand) ที่มีชื่อเสียงมากกว่า 40
ตราสินค้า โดยมีสินค้าหลากหลายมากกว่า 3,000 รายการ
ซึ่งส่วนใหญ่เป็นการนำเข้าสินค้าจากต่างประเทศ ได้แก่ สหรัฐอเมริกา เยอรมัน ฝรั่งเศส ฟินแลนด์
ออสเตรเลีย สิงคโปร์ มาเลเซีย เป็นต้น บริษัทได้รับการแต่งตั้งให้เป็นตัวแทนจำหน่ายสินค้าให้กับ
27ตราสินค้า โดยแบ่งเป็นผลิตภัณฑ์ที่เกี่ยวกับอาชีวอนามัย ความปลอดภัย
และสภาพแวดล้อมในการทำงานจำนวน 27 ตราสินค้า และผลิตภัณฑ์ที่เกี่ยวกับระบบบำบัดน้ำจำนวน
2 ตราสินค้า โดยเป็นตัวแทนจำหน่ายรายเดียว (Sole Distributor) สำหรับตราสินค้า
“King’s” “Ansell” และ “Microgard” สำหรับตราสินค้าอื่น
บริษัทได้รับการแต่งตั้งเป็นตัวแทนจำหน่ายทั่วไป โดยมีสัญญาทั้งประเภทกำหนดระยะเวลา
และไม่กำหนดระยะเวลา
ในส่วนของบริษัทย่อยได้รับการแต่งตั้งเป็นตัวแทนจำหน่ายผลิตภัณฑ์ที่เกี่ยวกับระบบบำบัดน้ำอีก 1
ตราสินค้า

นอกจากนี้ทางบริษัทยังได้มีการพัฒนาตราสินค้าเป็นของตนเอง ได้แก่ ENV-SAFE และ Synos
โดยตราสินค้า ENV-SAFE ใช้สำหรับสินค้าที่บริษัทว่าจ้างผู้ผลิตในประเทศผลิตให้ ในขณะที่ตราสินค้า
Synos ใช้สำหรับสินค้าที่บริษัทว่าจ้างผู้ผลิตต่างประเทศผลิตให้
ทั้งนี้ในส่วนผลิตภัณฑ์เพื่ออาชีวอนามัยและความปลอดภัย
บริษัทได้วางตำแหน่งสินค้าภายใต้ตราสินค้าของบริษัทให้เป็นส่วนเติมเต็มช่องว่างในตลาด
เพื่อตอบสนองความต้องการของกลุ่มลูกค้าที่ต้องการสินค้าที่มีคุณภาพแต่คำนึงถึงเรื่องราคา

ผลิตภัณฑ์ที่บริษัทจัดจำหน่ายเป็นผลิตภัณฑ์เพื่ออาชีวอนามัย ความปลอดภัย
และสิ่งแวดล้อมที่มีคุณภาพได้รับการรับรองตามมาตรฐานผลิตภัณฑ์สินค้าอุตสาหกรรมของประเทศไทย
(Thai Industrial Standard - TIS) และมาตรฐานสากลอื่นๆ ได้แก่

-   Occupational Safety and Health Administration (OSHA) และ American
    National Standards Institute (ANSI) ของประเทศสหรัฐอเมริกา

-   Canadian Standard (CS) ของประเทศแคนาดา

-   Australian Standard (AS) ของประเทศออสเตรเลีย

-   European Norm (EN) ของประเทศในแถบยุโรป

-   British Standard (BS) ของประเทศอังกฤษ

-   Japan Industrial Standard (JIS) ของประเทศญี่ปุ่น

ธุรกิจของบริษัทและบริษัทย่อยสามารถแบ่งเป็น 2 ธุรกิจหลักได้แก่ 1)
ธุรกิจจัดจำหน่ายผลิตภัณฑ์เพื่ออาชีวอนามัย ความปลอดภัยและสิ่งแวดล้อม และ 2)
ธุรกิจบริการออกแบบ ผลิต และติดตั้งระบบบำบัดน้ำดีและน้ำเสีย

3.1 ธุรกิจจัดจำหน่ายผลิตภัณฑ์เพื่ออาชีวอนามัย ความปลอดภัย และสภาพแวดล้อมในการทำงาน

  3.1.1 ลักษณะของผลิตภัณฑ์และบริการ

บริษัทเป็นผู้ดำเนินการจัดจำหน่ายผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงาน โดยผลิตภัณฑ์ที่บริษัทจัดจำหน่ายแบ่งออกเป็น 2 กลุ่ม ดังนี้

  3.1.1.1 อุปกรณ์นิรภัยส่วนบุคคล (Personal Protective Equipment: PPE)

ผลิตภัณฑ์อุปกรณ์นิรภัยส่วนบุคคลเป็นอุปกรณ์ที่บุคคลหรือผู้ปฏิบัติงานใช้สวมใส่บนอวัยวะส่วนใดส่วนหนึ่งของร่างกายหรือหลายส่วนร่วมกันในขณะทำงาน
เพื่อป้องกันอันตรายที่อาจเกิดขึ้นจากสภาวะแวดล้อมในการทำงาน เช่น อันตรายจากความร้อน,
แสง, เสียง, สารพิษ, สารเคมี เป็นต้น รวมทั้งเพื่อการป้องกันชิ้นงานมิให้เกิดความเสียหาย
โดยสินค้าในหมวดอุปกรณ์นิรภัยส่วนบุคคลนี้ สามารถแบ่งเป็นประเภทได้ดังนี้

1)  อุปกรณ์ปกป้องศรีษะและใบหน้า

  ประกอบด้วยหมวกนิรภัย อุปกรณ์ป้องกันใบหน้าและดวงตา
  อุปกรณ์ครอบศรีษะสำหรับยึดแผ่นกระบังนิรภัย เพื่อใช้ป้องกันการกระแทก การเจาะทะลุของวัตถุ
  กระแสไฟฟ้า และอัคคีภัย

2)  อุปกรณ์ปกป้องดวงตา ประกอบด้วย แว่นตานิรภัย และแว่นครอบตา
    เพื่อใช้ป้องกันวัตถุกระเด็นเข้าที่ดวงตา ป้องกันรังสี แสงจ้า และประกายไฟ

3)  อุปกรณ์ปกป้องระบบการได้ยิน

  ประกอบด้วย ที่ครอบหู และปลั๊กอุดหู เพื่อใช้ป้องกันอันตรายที่ได้รับจากระดับเสียงที่ดังเกินไป

4)  อุปกรณ์ปกป้องระบบทางเดินหายใจ

  กลุ่มที่ 1 อุปกรณ์ป้องกันระบบทางเดินหายใจประเภทจัดส่งอากาศที่มีแหล่งจ่ายอากาศแยก

  อิสระจากอากาศในบริเวณที่ปฏิบัติงานให้เหมาะสำหรับการหายใจ

  เช่น อุปกรณ์ปกป้องระบบทางเดินหายใจชนิดถังบรรจุอากาศแบบพกพา
  อุปกรณ์ปกป้องระบบทางเดินหายใจชนิดใช้สายส่งอากาศ
  และอุปกรณ์ปกป้องระบบทางเดินหายใจชนิดใช้ท่อส่งอากาศ

  กลุ่มที่ 2 อุปกรณ์ปกป้องระบบทางเดินหายใจชนิดกรองอากาศ โดยทำให้อากาศสะอาด

  (Air – purifying respirator)

  เช่น อุปกรณ์ปกป้องระบบทางเดินหายใจชนิดกรองอนุภาค
  อุปกรณ์ปกป้องระบบทางเดินหายใจชนิดดูดซับก๊าซและไอระเหย
  และอุปกรณ์ปกป้องระบบทางเดินหายใจชนิดกรองอนุภาคและดูดซับก๊าซและไอระเหยในขณะเดียวกัน

5)  อุปกรณ์ปกป้องมือ

  ถุงมือเป็นอุปกรณ์สำหรับปกป้องมือขณะปฏิบัติงาน แบ่งได้เป็น 3 กลุ่ม คือ

  กลุ่มที่ 1 ถุงมือสำหรับป้องกันอันตรายทางชีวภาพ ที่เกิดจากเชื้อโรคชนิดต่างๆ

  กลุ่มที่ 2 ถุงมือสำหรับป้องกันอันตรายทางเคมีที่เกิดจากสารเคมีประเภทกรด ด่าง รวมทั้ง

  สารทำละลาย

  กลุ่มที่ 3 ถุงมือสำหรับป้องกันอันตรายทางกายภาพที่เกิดจากความร้อน ความเย็น ความคม

  และกระแสไฟฟ้า

6)  อุปกรณ์ปกป้องเท้า

  ประกอบด้วย รองเท้านิรภัยและรองเท้าบู๊ทนิรภัยซึ่งใช้สวมใส่เพื่อป้องกันน้ำ แรงกระแทก
  การเจาะทะลุความร้อน ความเย็น และกระแสไฟฟ้า

7)  ชุดปกป้องร่างกาย

  ประกอบด้วย ชุดป้องกันความร้อน ชุดป้องกันสารเคมี ชุดป้องกันอากาศเย็น
  ชุดป้องกันกระแสไฟฟ้าสถิตย์ ชุดผจญเพลิง และชุดดับเพลิง

8)  อุปกรณ์ป้องกันการตก

ประกอบด้วย อุปกรณ์ป้องกันการตกจากที่สูงและอุปกรณ์ช่วยเคลื่อนย้ายในแนวดิ่ง

  ตัวอย่างสินค้าด้านอุปกรณ์นิรภัยส่วนบุคคล (Personal Protective Equipment: PPE)

  []

  ตัวอย่างสินค้าด้านอุปกรณ์นิรภัยส่วนบุคคล (Personal Protective Equipment: PPE)

[]

  สัดส่วนของยอดขายสินค้าในกลุ่มอุปกรณ์นิรภัยส่วนบุคคลคิดเป็น ร้อยละ 82.18 และ ร้อยละ
  81.10 ของรายได้รวมจากการขายและการให้บริการในปี 2553 และปี 2554 ตามลำดับ

  ในปี 2553 และปี 2554 สินค้าในกลุ่มอุปกรณ์นิรภัยส่วนบุคคลที่มียอดขายสูงสุด 3 อันดับแรก
  ได้แก่ ถุงมือ รองเท้า และแว่นตา

  อุตสาหกรรมที่เป็นลูกค้ากลุ่มเป้าหมายสำหรับสินค้าในกลุ่มนี้ ได้แก่ อุตสาหกรรมยานยนต์
  อุตสาหกรรมปิโตรเคมีและเคมีภัณฑ์ และอุตสาหกรรมก่อสร้าง เป็นต้น

  3.1.1.2 อุปกรณ์เพื่อความปลอดภัยและสภาพแวดล้อมในการทำงาน (Safety and
  Environmental Products)

เป็นอุปกรณ์ที่ใช้เพื่อเสริมสร้างความปลอดภัยในสถานประกอบการ ได้แก่ สินค้าต่อไปนี้

1)  อุปกรณ์ที่ใช้เพื่อความปลอดภัยเกี่ยวกับอากาศ ประกอบด้วยเครื่องวัดแก๊สพิษ
    และแก๊สไวไฟในอากาศ และอุปกรณ์ถ่ายเทอากาศ

2)  อุปกรณ์ที่ใช้เพื่อป้องกันอันตรายจากสารเคมี ประกอบด้วย อุปกรณ์ชำระล้างตา
    และลำตัวฉุกเฉิน อุปกรณ์จัดเก็บ ขนย้าย และถ่ายเทสารเคมีอันตราย
    อุปกรณ์และวัสดุดูดซับสารเคมี

  3) ผลิตภัณฑ์สำหรับห้องสะอาด (Clean Room Products)
  เป็นผลิตภัณฑ์ที่ใช้ควบคุมสภาพแวดล้อมให้มีความสะอาดและเพื่อความปลอดภัยเป็นพิเศษในบริเวณพื้นที่ทำงานเฉพาะ
  เช่น ห้องสะอาดของอุตสาหกรรมยา อุตสาหกรรมอาหาร โรงพยาบาล โรงงานอิเล็คทรอนิกส์
  เป็นต้น สินค้าในหมวดนี้ได้แก่ ผ้าเช็คชิ้นงาน แผ่นกาวดักฝุ่น ลูกกลิ้งดักฝุ่น และ
  แผ่นยางปูโต๊ะเพื่อป้องกันไฟฟ้าสถิตย์ อุปกรณ์หนีบชิ้นงาน อุปกรณ์เครื่องเขียน โต๊ะ เก้าอี้
  และชั้นวาง เป็นต้น

4)  อุปกรณ์ที่ใช้เพื่อความปลอดภัยประเภทอื่นๆ เช่น

    -   อุปกรณ์ล็อคนิรภัย สำหรับล็อคเครื่องจักร เครื่องมือ อุปกรณ์
        แหล่งกำเนิดหรือจ่ายพลังงาน

-   สติกเกอร์ ฉลาก ป้ายสัญลักษณ์เพื่อความปลอดภัย และเครื่องพิมพ์สติกเกอร์ ฉลาก ป้าย
    สัญลักษณ์เพื่อความปลอดภัย

  อุปกรณ์เพื่อความปลอดภัยและสภาพแวดล้อมในการทำงาน (Safety and Environmental
  Products)

[]

สัดส่วนของยอดขายสินค้าในกลุ่มอุปกรณ์เพื่อความปลอดภัยและสภาพแวดล้อมในการทำงานคิดเป็นร้อยละ
14.28 และ ร้อยละ 13.26 ของรายได้รวมจากการขายและการให้บริการในปี 2553 และปี
2554 ตามลำดับ

ในปี 2553 และปี 2554
สินค้าในกลุ่มอุปกรณ์เพื่อความปลอดภัยและสภาพแวดล้อมในการทำงานที่มียอดขายสูงสุด 3 อันดับแรก
ได้แก่ แผ่นกาวดักฝุ่น ผ้าเช็ดชิ้นงานและวัสดุดูดซับสารเคมี ถังจัดเก็บสารเคมี
อ่างล้างตาและชุดฝักบัวชำระล้าง

อุตสาหกรรมที่เป็นลูกค้ากลุ่มเป้าหมายสำหรับสินค้าในกลุ่มนี้ ได้แก่ อุตสาหกรรมยานยนต์
อุตสาหกรรมปิโตรเคมีและเคมีภัณฑ์ อุตสาหกรรมก่อสร้าง อุตสาหกรรมอิเล็คทรอนิกส์
อุตสาหกรรมอาหาร อุตสาหกรรมยา และโรงพยาบาล

  3.1.2 ลักษณะลูกค้าและกลุ่มลูกค้าเป้าหมาย

  3.1.2.1 กลุ่มผู้บริโภคขั้นสุดท้าย (End User)

ลักษณะลูกค้าของกลุ่มผลิตภัณฑ์นี้ครอบคลุมลูกค้าในอุตสาหกรรมต่างๆ
ที่ต้องการสร้างความปลอดภัยให้กับพนักงานและสภาพแวดล้อมทั่วไป
หรือต้องการควบคุมความสะอาดในกระบวนการผลิต
หรือต้องการให้กระบวนการผลิตเป็นไปตามมาตรฐานสากล
รวมถึงความต้องการที่จะเสริมสร้างภาพลักษณ์ที่ดีขององค์กร
ทั้งด้วยความสมัครใจของลูกค้าเองหรือต้องปฏิบัติตามกฎระเบียบที่กฎหมายกำหนด ในปี 2553 และปี
2554 บริษัทมีการขายสินค้าให้กลุ่มลูกค้านี้คิดเป็นสัดส่วนประมาณร้อยละ 64
ของรายได้รวมจากการขายผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงาน โดยปัจจุบันบริษัทมีฐานลูกค้าในกลุ่มนี้ประมาณ 4,000 ราย
ตัวอย่างเช่น บริษัท โตโยต้า มอเตอร์ประเทศไทย จำกัด,บริษัท สยามมิชลิน จำกัด,บริษัท มิตซูบิชิ
มอเตอร์ส (ประเทศไทย) จำกัด,บริษัท ฮีโน่มอเตอร์ส แมนูแฟคเจอริ่ง (ประเทศไทย) จำกัด

ทั้งนี้ในช่วง 3 ปีที่ผ่านมา บริษัทไม่มีการพึ่งพิงลูกค้ารายใดรายหนึ่งเกินร้อยละ 30
ของรายได้รวมจากการขาย โดยมีกลุ่มผู้บริโภคขั้นสุดท้ายแยกตามอุตสาหกรรมหลักได้ดังนี้

1)  กลุ่มอุตสาหกรรมอิเล็คทรอนิกส์ ได้แก่
    ลูกค้ากลุ่มโรงงานประกอบกิจการเกี่ยวกับการผลิตชิ้นส่วนอิเล็คทรอนิกส์
    เครื่องใช้ไฟฟ้าและชิ้นส่วนประกอบคอมพิวเตอร์

2)  กลุ่มอุตสาหกรรมอาหาร ได้แก่
    ลูกค้ากลุ่มโรงงานประกอบกิจการเกี่ยวกับการผลิตอาหารสด-อาหารแปรรูป
    อาหารแช่แข็ง-อาหารกระป๋อง
    รวมไปถึงโรงงานผลิตเครื่องดื่มทั้งที่มีแอลกอฮอล์และไม่มีแอลกอฮอล์

3)  กลุ่มอุตสาหกรรมปิโตรเคมีและเคมีภัณฑ์ ได้แก่ ลูกค้ากลุ่มโรงงานผลิตผลิตภัณฑ์จากปิโตรเคมี
    โรงงานผลิตสารเคมี

4)  กลุ่มอุตสาหกรรมยานยนต์และชิ้นส่วนยานยนต์ ได้แก่
    ลูกค้ากลุ่มโรงงานประกอบกิจการเกี่ยวกับรถยนต์ จักรยานยนต์
    และส่วนประกอบของยานยนต์ดังกล่าว

5)  กลุ่มอุตสาหกรรมวัสดุและอุปกรณ์ก่อสร้าง ได้แก่
    ลูกค้ากลุ่มโรงงานประกอบกิจการเกี่ยวกับการผลิตวัสดุและอุปกรณ์ก่อสร้าง
    ตลอดจนบริษัทรับเหมาก่อสร้างทั่วไป

6)  อื่น ๆ ได้แก่ กลุ่มลูกค้าในอุตสาหกรรมอื่นๆ เช่น ลูกค้ากลุ่มอุตสาหกรรมบริการ
    กลุ่มโรงงานเยื่อกระดาษ และบรรจุภัณฑ์ เป็นต้น
    และลูกค้าที่เป็นหน่วยงานราชการและรัฐวิสาหกิจ

ทั้งนี้โดยมีโครงสร้างของกลุ่มผู้บริโภคขั้นสุดท้ายต่อรายได้จากการขายทั้งหมด ในปี 2553 และปี
2554 ดังนี้

[]

3.1.2.2 กลุ่มลูกค้าที่เป็นคู่ค้าทางธุรกิจ (Trade Partner)

กลุ่มคู่ค้าทางธุรกิจ ได้แก่
บริษัทหรือร้านค้าซึ่งเป็นผู้จัดจำหน่ายสินค้าทั้งในระดับที่ดำเนินธุรกิจเป็นตัวแทนจำหน่ายสินค้า
ร้านค้าขายส่ง และร้านค้าขายปลีก ในปี 2553 และปี 2554
บริษัทมีการขายสินค้าให้กับกลุ่มคู่ค้าทางธุรกิจคิดเป็นสัดส่วนประมาณร้อยละ 36
ของรายได้รวมจากการขายผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงาน โดยฐานลูกค้าในกลุ่มนี้มีมากกว่า 500 ราย
ซึ่งทำให้การกระจายสินค้าเข้าไปถึงฐานลูกค้าได้ในวงกว้างขึ้น

สำหรับคู่ค้าทางธุรกิจซึ่งดำเนินธุรกิจเป็นตัวแทนจำหน่ายเหมือนกับบริษัทนั้น
จะเป็นการซื้อสินค้าจากบริษัทเพื่อนำไปจำหน่ายร่วมกับสินค้าของตนเองเพื่อเพิ่มความหลากหลายของสินค้าและทำให้ขายสินค้าได้อย่างครบวงจร

  3.1.3 ช่องทางการจำหน่าย

การจำหน่ายสินค้าทั้งหมดเป็นการจำหน่ายภายในประเทศเพียงอย่างเดียว
ดำเนินการโดยทีมงานขายของบริษัทซึ่งมีจำนวนประมาณกว่า 70 คน
โดยการจำหน่ายในปัจจุบันครอบคลุมพื้นที่หลักดังนี้

1.  พื้นที่ขายในกรุงเทพฯ เขตปริมณฑล และจังหวัดใกล้เคียง ได้แก่ อยุธยา สมุทรสาคร
    สมุทรปราการ เป็นต้น รวมถึงจังหวัดที่มีศักยภาพอื่นที่ไม่ได้อยู่ภายใต้การดูแลของสาขา เช่น
    กาญจนบุรี นครราชสีมา ขอนแก่น สุราษฎร์ธานี สงขลา เป็นต้น
    จะอยู่ภายใต้ความรับผิดชอบของสำนักงานใหญ่

2.  ภาคตะวันออก ครอบคลุมพื้นที่การขายทั้งสิ้น 3 จังหวัด คือ ระยอง ตราด และจันทบุรี
    อยู่ภายใต้ความรับผิดชอบของสาขาระยอง

3.  ภาคเหนือและภาคกลางตอนบน ครอบคลุมพื้นที่ขาย 14 จังหวัด ได้แก่ เชียงใหม่ กำแพงเพชร
    ตาก ลำปาง ลำพูน เชียงราย พะเยา น่าน แพร่ สุโขทัย พิษณุโลก อุตรดิตถ์ พิจิตร
    เพชรบูรณ์ อยู่ภายใต้การดูแลรับผิดชอบของสาขาเชียงใหม่

นอกจากนี้ ในปี 2554 บริษัทได้ทำการขยายพื้นที่การขายให้ครอบคลุมทั่วประเทศ
โดยให้มีพนักงานประจำครอบคลุมดูแลพื้นที่ขายในภาคตะวันออกเฉียงเหนือและภาคใต้
และได้มีแผนดำเนินการขยายช่องทางจำหน่ายเป็นสาขาภาคตะวันออกเฉียงเหนือและภาคใต้ในปี
2555-2556

3.1.4 กลยุทธ์ในการแข่งขัน

บริษัทมีนโยบายที่จะจำหน่ายผลิตภัณฑ์เพื่ออาชีวอนามัย ความปลอดภัย และสิ่งแวดล้อมอย่างครบวงจร
ทั้งยังมีเป้าหมายที่จะขยายตัวอย่างต่อเนื่องและมั่นคงในอนาคต
เพื่อตอบสนองความต้องการของลูกค้า โดยมีกลยุทธ์ในการแข่งขันดังนี้

1.  กลยุทธ์ด้านผลิตภัณฑ์ (Product)

  3.1.4.1.1 ผลิตภัณฑ์มีความหลากหลายครบวงจร

บริษัทมีผลิตภัณฑ์ด้านอาชีวอนามัย ความปลอดภัย และสิ่งแวดล้อมที่มีความหลากหลายครบวงจร
โดยปัจจุบันผลิตภัณฑ์ของบริษัทมีมากกว่า 3,000 รายการ
และบริษัทมีหน่วยงานพัฒนาและจัดหาสินค้าเพื่อตอบสนองความต้องการของลูกค้าแต่ละกลุ่มได้อย่างต่อเนื่องและเหมาะสม

  3.1.4.1.2 ผลิตภัณฑ์มีคุณภาพและเป็นไปตามมาตรฐาน

บริษัทมีการคัดสรรผลิตภัณฑ์ที่มีคุณภาพและมีมาตรฐานตามระบบมาตรฐานความปลอดภัยจากในประเทศ
เช่น มอก. (มาตรฐานผลิตภัณฑ์อุตสาหกรรม) และมาตรฐานความปลอดภัยจากต่างประเทศ เช่น

-   Occupational Safety and Health Administration (OSHA) และ American
    National Standards Institute (ANSI) ของประเทศสหรัฐอเมริกา

-   Canadian Standard (CS) ของประเทศแคนาดา

-   Australian Standard (AS) ของประเทศออสเตรเลีย

-   European Norm (EN) ของประเทศในแถบยุโรป

-   British Standard (BS) ของประเทศอังกฤษ

-   Japan Industrial Standard (JIS) ของประเทศญี่ปุ่น

-   

3.1.4.2          กลยุทธ์ด้านบริการ (Service)

           บริษัทมีระบบการจัดเก็บข้อมูลการสั่งซื้อของลูกค้าทุกราย
เพื่อมาใช้ในการวิเคราะห์ความต้องการและประมาณการสั่งซื้อ
เพื่อให้สามารถสต็อกสินค้าได้เพียงพอและบริการลูกค้าได้อย่างทั่วถึง
นอกจากนี้บริษัทยังได้มีการจัดระบบการขายแบ่งตามลูกค้าแต่ละอุตสาหกรรมเพื่อให้พนักงานขายที่ให้บริการมีความรู้ความเข้าใจลูกค้าที่ดูแลอยู่
และยังได้มีการจัดฝึกอบรมพนักงานขายให้มีความรู้ในตัวสินค้าเป็นอย่างดีอย่างสม่ำเสมอ
ทำให้สามารถให้ความรู้แก่ลูกค้าและให้การบริการที่ตอบสนองความต้องการของลูกค้าแต่ละรายได้อย่างเหมาะสมทั้งก่อนและหลังการขาย

   3.1.4.3          กลยุทธ์ด้านราคา (Price)

           บริษัทมีนโยบายการตั้งราคาสินค้าแต่ละประเภทโดยบวกเพิ่มกำไรส่วนต่างจากต้นทุน
ซึ่งขึ้นอยู่กับประเภทของผลิตภัณฑ์ ปริมาณการสั่งซื้อ เงื่อนไขการชำระเงิน
และความสัมพันธ์ที่มีกับลูกค้าแต่ละราย
ทั้งนี้บริษัทจัดให้มีระบบการบริหารจัดการต้นทุนที่ดีเพื่อให้สามารถตอบสนองทุกความต้องการของลูกค้าในราคาที่ยุติธรรมและเหมาะสม

4.  กลยุทธ์ด้านการจำหน่ายและช่องทางการจำหน่าย (Place)

                   
บริษัทมีกลยุทธ์ช่องทางการจำหน่ายหลักเป็นการขายตรงเข้าสู่โรงงานต่างๆ
ผ่านพนักงานขายซึ่งเป็นช่องทางที่มีประสิทธิภาพที่สุดในการเข้าถึงลูกค้า
และจากการปรับปรุงประสิทธิภาพกระบวนการให้บริการแก่ลูกค้าอย่างต่อเนื่อง
และการสร้างความสัมพันธ์ที่ดีกับลูกค้าและคู่ค้า
เป็นผลทำให้บริษัทสามารถรักษาลูกค้าเก่าและขยายฐานไปยังลูกค้าใหม่ได้เป็นอย่างดี
 สำหรับด้านคู่ค้านั้นบริษัทได้ให้ความสำคัญกับคู่ค้าทุกรายเสมือนเป็นหุ้นส่วนทางธุรกิจ
โดยมีความโปร่งใสและมีความสัมพันธ์ที่ดีต่อกันมาเป็นระยะเวลานาน

5.  กลยุทธ์การส่งเสริมการขาย (Promotion)

         บริษัทมีการจัดทำกิจกรรมทางการตลาดเพื่อให้เข้าถึงลูกค้ามากขึ้น
ผ่านช่องทางต่างๆอาทิ เวปไซต์บริษัท www.pdgth.com, เวปไซต์ให้ความรู้อุปกรณ์ความปลอดภัย
www.thai-safetywiki.com, เวปไซต์ผลิตภัณฑ์เกี่ยวกับอุปกรณ์บำบัดน้ำ www.pdenvi.com,
การลงโฆษณาผ่านสื่อต่างๆที่เกี่ยวข้องเช่น นิตยสารเพื่อความปลอดภัยต่างๆ,
เวปไซต์ความรู้ความปลอดภัยและอุตสากรรมต่างๆ
รวมถึงมีการเข้าร่วมงานแสดงสินค้าภายในประเทศ เช่น งานสัปดาห์ความปลอดภัยแห่งชาติ, งาน
Assembly, งาน Thailand Industrial Fair, BMAM เป็นต้น
เพื่อนำเสนอผลิตภัณฑ์และประชาสัมพันธ์บริษัทให้เป็นที่รู้จักมากขึ้น

3.1.4.6     กลยุทธ์ด้านการส่งมอบผลิตภัณฑ์ที่มีความตรงต่อเวลา

บริษัทมีการนำโปรแกรมคอมพิวเตอร์ต่างๆมาใช้ในการปฏิบัติงาน เพื่อเพิ่มประสิทธิภาพการให้
บริการและเพิ่มศักยภาพทางการแข่งขัน เช่น ระบบการบริหารคลังสินค้า การจัดส่ง
สินค้าให้ได้ตามกำหนดเวลา รวมถึงการจัดการในองค์รวมด้วยการบริหารแบบห่วงโซ่อุปทาน เป็นต้น

5.  ภาวะอุตสาหกรรมและการแข่งขัน

  3.1.5.1 ข้อมูลสถิติเกี่ยวกับการประสบอันตรายหรือเจ็บป่วยเนื่องจากการทำงาน

จากข้อมูลสถิติของสำนักงานกองทุนเงินทดแทน กระทรวงแรงงาน
จะเห็นได้ว่าจำนวนผู้ประสบอันตรายหรือเจ็บป่วยจากการทำงานมีแนวโน้มลดลงอย่างต่อเนื่อง
จากจำนวน 214,235 ราย ในปี 2548 ลดลงทุกปีจนถึงปี 2553 มีจำนวนเพียง 146,511 ราย
ในขณะที่จำนวนแรงงานเพิ่มขึ้นตามการขยายตัวของเศรษฐกิจ
ทั้งนี้เป็นผลจากนโยบายของภาครัฐที่ให้ความสำคัญในเรื่องอาชีวอนามัย ความปลอดภัย
และสภาพแวดล้อมในการทำงานเพิ่มมากขึ้น
โดยมีมาตรการและแผนปฏิบัติงานในเรื่องนี้ออกมาอย่างต่อเนื่อง
รวมถึงความต้องการของภาคเอกชนเองที่ต้องการยกระดับมาตรฐานให้เป็นสากลเพื่อเป็นที่ยอมรับของคู่ค้าและเพิ่มศักยภาพในการแข่งขัน
จากนโยบายของภาครัฐและการที่ภาคเอกชนตระหนักถึงอาชีวอนามัยและความปลอดภัยดังกล่าว
ส่งผลให้ปริมาณความต้องการผลิตภัณฑ์ของบริษัทสูงขึ้น
ซึ่งจะแปรผกผันกับจำนวนผู้ประสบอันตรายหรือเจ็บป่วยจากการทำงานดังแสดงในตารางด้านล่าง

ข้อมูลสถิติที่สำคัญเกี่ยวกับการประสบอันตรายหรือเจ็บป่วยเนื่องจากการทำงานมีดังนี้

ตารางที่ 1 จำนวนและอัตราการประสบอันตรายและเจ็บป่วยจากการทำงาน

  ----------------------- ----------- ----------- ----------- ----------- ----------- -----------
                          ปี 2548      ปี 2549      ปี 2550      ปี 2551      ปี 2552      ปี 2553

  จำนวนลูกจ้าง (ราย) ⁽¹⁾    7,720,747   7,992,025   8,178,180   8,135,606   7,961,384   8,177,618

  อัตราการขยายตัว (%)       4.52        3.51        2.33        -0.52       -2.14       2.72

  จำนวนการประสบอันตราย                                                                 
  (ราย)                                                                               

  ทุกกรณี ⁽²⁾               214,235     204,257     198,652     176,502     149,436     146,511

  อัตราการขยายตัว (%)       -4.52       -3.51       -2.33       -11.15      -15.33      -1.96

  กรณีร้ายแรง ⁽³⁾           58,517      56,143      54,541      49,443      42,838      42,698

  อัตราการขยายตัว (%)       -0.60       -4.66       -2.74       -9.35       -13.36      -0.33

  อัตราการประสบอันตรายต่อ                                                                
  1,000 ราย                                                                           

  ทุกกรณี                   27.75       25.56       24.29       21.70       18.77       17.92

  อัตราการขยายตัว (%)       -4.90       -7.89       -4.97       -10.66      -13.50      -4.55

  กรณีร้ายแรง               7.58        7.02        6.67        6.08        5.38        5.22

  อัตราการขยายตัว (%)       -2.70       -7.39       -4.99       -8.85       -11.50      -2.96
  ----------------------- ----------- ----------- ----------- ----------- ----------- -----------

ที่มา : สำนักงานประกันสังคม กระทรวงแรงงาน

หมายเหตุ : (1) จำนวนลูกจ้าง หมายถึง จำนวนลูกจ้างในความคุ้มครองกองทุนเงินทดแทน

(2) จำนวนการประสบอันตรายทุกกรณี หมายถึง จำนวนลูกจ้างที่ประสบอันตรายกรณีตาย ทุพพลภาพ

สูญเสียอวัยวะ หยุดงานเกิน 3 วัน และกรณีหยุดงานไม่เกิน 3 วัน

  (3) จำนวนการประสบอันตรายกรณีร้ายแรง หมายถึง จำนวนลูกจ้างที่ประสบอันตรายกรณีตาย
  ทุพพลภาพ สูญเสียอวัยวะ และหยุดงานเกิน 3 วัน

ตารางที่ 2
สถิติการประสบอันตรายหรือเจ็บป่วยเนื่องจากการทำงานจำแนกตามสาเหตุที่ประสบอันตราย

  หน่วย : ราย

[]

ตารางที่ 3
สถิติการประสบอันตรายหรือเจ็บป่วยเนื่องจากการทำงานจำแนกตามอวัยวะที่ได้รับอันตราย

หน่วย : ราย

[]

ตารางที่ 4 สถิติการประสบอันตรายหรือเจ็บป่วยเนื่องจากการทำงานจำแนกตามประเภทกิจการ

  หน่วย : ราย

[]

  3.1.5.2 ภาวะอุตสาหกรรม

ภาวะอุตสาหกรรมของธุรกิจจัดจำหน่ายผลิตภัณฑ์ด้านอาชีวอนามัย ความปลอดภัย
และสภาพแวดล้อมในการทำงานขึ้นอยู่กับปัจจัยที่สำคัญต่อไปนี้

1.  ภาวะอุตสาหกรรมโดยรวมของประเทศ

ภาวะอุตสาหกรรมของธุรกิจจัดจำหน่ายผลิตภัณฑ์ด้านอาชีวอนามัย ความปลอดภัย
และสภาพแวดล้อมในการทำงานมีความเกี่ยวข้องกับภาวะอุตสาหกรรมโดยรวมของประเทศ
เนื่องจากเป็นสินค้าที่ผู้ปฏิบัติงานในโรงงานมีความจำเป็นต้องใช้ตามกฏหมายแรงงานและมาตรฐานของกรมอาชีวอนามัย
ดังนั้นอัตราการเจริญเติบโตของธุรกิจจัดจำหน่ายผลิตภัณฑ์ด้านอาชีวอนามัย ความปลอดภัย
และสภาพแวดล้อมในการทำงานจึงมีความแปรผันตามอัตราการเจริญเติบโตของอุตสาหกรรมและการขยายตัวทางเศรษฐกิจของประเทศซึ่งส่งผลต่อการขยายจำนวนแรงงานภาคอุตสาหกรรมทำให้มีผลต่อปริมาณความต้องการใช้สินค้าทางด้านอาชีวอนามัย
ความปลอดภัย และสภาพแวดล้อมในการทำงาน

อุตสาหกรรมหลักที่เป็นลูกค้ากลุ่มเป้าหมายของบริษัท ได้แก่ กลุ่มอุตสาหกรรมอิเล็คทรอนิกส์
กลุ่มอุตสาหกรรมอาหาร
,กลุ่มอุตสาหกรรมปิโตรเคมีและเคมีภัณฑ์,กลุ่มอุตสาหกรรมยานยนต์และชิ้นส่วนยานยนต์,กลุ่มอุตสาหกรรมวัสดุและอุปกรณ์ก่อสร้าง
,กลุ่มอุตสาหกรรมบริการ กลุ่มโรงงานเยื่อกระดาษ และบรรจุภัณฑ์ และ
หน่วยงานราชการและรัฐวิสาหกิจ

จากภาวะถดถอยของเศรษฐกิจโลกรวมถึงประเทศไทยในช่วงปลายปี 2551
ได้ส่งผลกระทบเชิงลบต่ออุตสาหกรรมต่างๆอย่างต่อเนื่องถึงปี 2552
ทำให้มีอัตราการขยายตัวเศรษฐกิจเพียงประมาณร้อยละ 2.7 และร้อยละ 8
โดยเป็นการฟื้นตัวในช่วงครึ่งปีหลังของปี 2552 และปี 2553 ทั้งนี้ ธนาคารแห่งประเทศไทย
ได้คาดการณ์ภาวะเศรษฐกิจของประเทศไทยว่าจะมีการขยายตัวในปี 2554 ปี 2555 และปี 2556
ในอัตราร้อยละ 1 ร้อยละ 4.9 และ ร้อยละ 5.6 ตามลำดับ (ประมาณการ ณ เดือนมกราคม
2555)

ตารางที่ 5 สรุปผลประมาณการเศรษฐกิจ ณ เดือน มกราคม 2555

  ------------------------- --------------- --------------- ---------------
  ประเภท                    ปี 2554 (ร้อยละ)  ปี 2555 (ร้อยละ)  ปี 2556 (ร้อยละ)

  อัตราการขยายตัวทางเศรษฐกิจ   1.0             4.9             5.6

  อัตราเงินเฟ้อพื้นฐาน           2.4*            2.2             1.7

  อัตราเงินเฟ้อทั่วไป            3.8*            3.2             2.9
  ------------------------- --------------- --------------- ---------------

หมายเหตุ: *ข้อมูลจริง ที่มา: ธนาคารแห่งประเทศไทย

2.  ปัจจัยเสริมที่ส่งผลเชิงบวกต่ออุตสาหกรรม

-   นโยบายของรัฐบาลและการบังคับใช้ของกฎหมายที่เกี่ยวข้องกับอาชีวอนามัย ความปลอดภัย
    และสภาพแวดล้อมในการทำงาน

การกำกับดูแลเรื่องอาชีวอนามัย ความปลอดภัย
และสภาพแวดล้อมในการทำงานของภาครัฐอยู่ภายใต้กระทรวงที่เกี่ยวข้องดังนี้

+----------------+-----------------------------------------------------+
| กระทรวง        | กฎหมายและกฎระเบียบสำคัญที่เกี่ยวข้อง                       |
+================+=====================================================+
| กระทรวงแรงงาน  | -   พระราชบัญญัติคุ้มครองแรงงาน พ.ศ. 2541                |
|                |                                                     |
|                | -   กฎกระทรวงและประกาศต่างๆ ที่เกี่ยวข้อง เช่น             |
|                |                                                     |
|                |     -   กฎกระทรวง                                   |
|                |                                                     |
|                |      กำหนดมาตรฐานในการบริหารและการจัดการด้านความปลอดภัย |
|                |         อาชีว อนามัย และสภาพแวดล้อมในการทำงาน พ.ศ.     |
|                |         2549                                        |
|                |                                                     |
|                |     -   กฎกระทรวง                                   |
|                |                                                     |
|                |      กำหนดมาตรฐานในการบริหารและการจัดการด้านความปลอดภัย |
|                |         อาชีวอนามัยและสภาพแวดล้อมในการทำงาน            |
|                |         เกี่ยวกับความร้อน แสงสว่าง และเสียง พ.ศ. 2549     |
|                |                                                     |
|                |     -   ประกาศ เรื่อง ความปลอดภัยในการทำงานของลูกจ้าง    |
|                |         เป็นต้น                                       |
+----------------+-----------------------------------------------------+
| กระทรวงมหาดไทย | -   กฎกระทรวงและประกาศต่างๆ ที่เกี่ยวข้อง เช่น             |
|                |                                                     |
|                |     -   ประกาศเรื่อง ความปลอดภัยในการทำงานกับเครื่องจักร   |
|                |                                                     |
|                |     -   ประกาศเรื่อง                                  |
|                |         ความปลอดภัยในการทำงานเกี่ยวกับสารเคมีอันตราย      |
|                |                                                     |
|                |     -   ประกาศเรื่อง                                  |
|                |                                                     |
|                |   ความปลอดภัยในการทำงานในสถานที่ที่มีอันตรายจากการตกจากที่สูง |
|                |         วัสดุกระเด็น ตกหล่น และการพังทลาย เป็นต้น          |
|                |                                                     |
|                |     -   ประกาศเรื่อง ความปลอดภัยในการทำงานเกี่ยวกับไฟฟ้า   |
|                |                                                     |
|                |     -   ประกาศเรื่อง                                  |
|                |                                                     |
|                |        ความปลอดภัยในการทำงานเกี่ยวกับภาวะแวดล้อม(สารเคมี) |
|                |         เป็นต้น                                       |
+----------------+-----------------------------------------------------+
| กร             | -   พระราชบัญญัติโรงงาน พ.ศ. 2535                      |
| ะทรวงอุตสาหกรรม |                                                     |
|                | -   กฎกระทรวงและประกาศต่างๆ ที่เกี่ยวข้อง เช่น             |
|                |                                                     |
|                |     -   ประกาศเรื่อง                                  |
|                |         มาตรการคุ้มครองความปลอด                       |
|                | ภัยในการประกอบกิจการโรงงานเกี่ยวกับสภาวะแวดล้อมในการทำงาน |
|                |         พ.ศ. 2546                                   |
|                |                                                     |
|                |     -   ประกาศเรื่อง                                  |
|                |         มาตรการคุ้มครองความปลอดภัยในการดำเนินงาน เป็นต้น  |
+----------------+-----------------------------------------------------+
| ก              | -   พระราชบัญญัติสาธารณสุข พ.ศ. 2535                    |
| ระทรวงสาธารณสุข |                                                     |
+----------------+-----------------------------------------------------+

ทั้งนี้ภาครัฐได้ให้ความสำคัญกับเรื่องอาชีวอนามัย ความปลอดภัย และสภาพแวดล้อมในการทำงาน
โดยมีวิวัฒนาการที่สำคัญมีดังนี้

-   ในปี 2540 รัฐบาลประกาศให้วันที่ 10 พฤษภาคม เป็นวันความปลอดภัยในการทำงานแห่งชาติ
    ซึ่งในทุกปีจะจัดให้มีงานสัปดาห์ความปลอดภัยในการทำงานแห่งชาติ

-   คณะรัฐมนตรีมีมติ เมื่อวันที่ 18 ธันวาคม 2544 อนุมัติให้กรมสวัสดิการและคุ้มครองแรงงาน
    ดำเนินโครงการพัฒนามาตรฐานแรงงานเพื่อลดอุปสรรค
    เสริมสร้างศักยภาพการแข่งขันทางการค้าและพัฒนาคุณภาพชีวิตแรงงาน
    ซึ่งกระทรวงแรงงานได้ดำเนินสร้างมาตรฐานแรงงานไทย :
    ความรับผิดชอบทางสังคมของธุรกิจไทย (มรท. 8001-2546) ขึ้นประกาศใช้ในปี 2546
    โดยมีความปลอดภัย อาชีวอนามัย
    และสภาพแวดล้อมในการทำงานเป็นหนึ่งในข้อกำหนดหลักของมาตรฐานดังกล่าว

-   นโยบายด้านความปลอดภัย อาชีวอนามัย
    และสภาพแวดล้อมในการทำงานได้ถูกกำหนดไว้อย่างชัดในแผนพัฒนาเศรษฐกิจและสังคมแห่งชาติ
    ฉบับที่ 9 (พ.ศ.2545-2549) และแผนแม่บทความปลอดภัย อาชีวอนามัย
    และสิ่งแวดล้อมในการทำงาน พ.ศ.2545-2549 ออกมารองรับนโยบาย

-   แผนแม่บทความปลอดภัย อาชีวอนามัย และสิ่งแวดล้อมในการทำงาน ฉบับที่ 2
    พ.ศ.2550-2554 ทางคณะรัฐมนตรีได้มีมติรับทราบแผนดังกล่าวเมื่อวันที่ 18 เมษายน 2550
    และมีการจัดทำฉบับปรับปรุง ปี 2552 ในเวลาต่อมา

-   ภายใต้แผนแม่บทด้านแรงงาน (พ.ศ. 2550-2554)
    กระทรวงแรงงานได้มีการกำหนดเป้าหมายชัดเจนในการลดอัตราการประสบอันตรายหรือเจ็บป่วยจากการทำงานกรณีร้ายแรงต่อพันราย
    โดยนับเป็นหนึ่งในดัชนีชี้วัดที่สำคัญของการบรรลุเป้าหมายในยุทธศาสตร์การส่งเสริมความมั่นคงในการทำงานและคุณภาพชีวิตที่ดีให้กับแรงงาน
    โดยมีรายละเอียดดังนี้

ตารางที่ 7 เป้าหมายอัตราการประสบอันตรายและเจ็บป่วยจากการทำงานกรณีร้ายแรงปี 2550 –
ปี 2554

หน่วย : จำนวนคนต่อพันราย

  ------------- -------------- --------------- ------------- -------------
  ปี 2550        ปี 2551         ปี 2552          ปี 2553        ปี 2554

  7.452         7.29           7.144           7.001         6.861
  ------------- -------------- --------------- ------------- -------------

-   คณะรัฐมนตรีได้มีมติ เมื่อวันที่ 11 ธันวาคม พ.ศ.2550 เห็นชอบให้ประกาศนโยบาย
    “แรงงานปลอดภัยและสุขภาพอนามัยดี” เป็นระเบียบวาระแห่งชาติ
    ตามที่กระทรวงแรงงานเสนอเพื่อให้ทุกภาคส่วนที่เกี่ยวข้องให้ความสำคัญได้ร่วมมือและถือปฏิบัติเป็นแนวทางในการดำเนินงานมีความปลอดภัยและสุขภาพอนามัยที่ดี
    และให้สอดรับกับรัฐธรรมนูญแห่งราชอาณาจักรไทย พุทธศักราช 2550 มาตรา 44
    และสอดคล้องกับนโยบายรัฐบาล และแผนพัฒนาเศรษฐกิจและสังคมแห่งชาติ ฉบับที่ 10
    (พ.ศ.2550-2554) โดยมีเป้าหมาย 7 ประการ คือ

  (1) แรงงานมีหลักประกันความมั่นคงในการทำงานภายใต้แผนแม่บทด้านความปลอดภัย

  อาชีวอนามัย และสภาพแวดล้อมในการทำงานแห่งชาติ

  (2) แรงงานทุกภาคส่วนทำงานในสภาพแวดล้อมที่ได้มาตรฐานความปลอดภัย

  (3) แรงงานมีจิตสำนึกและองค์ความรู้ด้านความปลอดภัย อาชีวอนามัย
  และสภาพแวดล้อมในการทำงาน

  (4) แรงงานมีอัตราการประสบอันตรายจากการทำงานลดลง

  (5) แรงงานสามารถเข้าถึงข้อมูลสารสนเทศด้านความปลอดภัย อาชีวอนามัย และ

  สภาพแวดล้อมในการทำงาน

  (6)
  แรงงานได้รับการเฝ้าระวังด้านสุขภาพอนามัยและความปลอดภัยในการทำงานอย่างเป็นระบบ

  (7) แรงงานมีวัฒนธรรมความปลอดภัยในการทำงาน

ข้อกำหนดมาตรฐานสำหรับโรงงานอุตสาหกรรมและกฎหมายคุ้มครองแรงงานที่มีบทบาทมากขึ้นเรื่อยๆ
ส่งผลให้โรงงานแต่ละแห่งมีความจำเป็นต้องทำการปรับปรุงมาตรฐานโรงงานและคำนึงถึงมาตรฐานความปลอดภัยในโรงงานมากขึ้น
ซึ่งสิ่งเหล่านี้เป็นผลดีสำหรับธุรกิจเกี่ยวกับผลิตภัณฑ์ด้านอาชีวอนามัย ความปลอดภัย
และสภาพแวดล้อมในการทำงานทั้งในเรื่องของการบังคับให้แต่ละโรงงานต้องมีการจัดหาผลิตภัณฑ์เหล่านี้ให้กับคนงาน
และการกำหนดมาตรฐานของอุปกรณ์ที่จะนำมาใช้ ทำให้ความต้องการในผลิตภัณฑ์ด้านอาชีวอนามัย
ความปลอดภัย และสภาพแวดล้อมในการทำงานมีสูงขึ้นเรื่อยๆ
การให้ความสำคัญของภาครัฐเกี่ยวกับความปลอดภัยของแรงงานในอุตสาหกรรมต่างๆ
เป็นสิ่งสนับสนุนให้ธุรกิจเกี่ยวกับผลิตภัณฑ์ด้านอาชีวอนามัย ความปลอดภัย
และสภาพแวดล้อมในการทำงานมีแนวโน้มการเติบโตไปอย่างต่อเนื่อง

-   ความตระหนักและความต้องการของผู้ปฏิบัติงานในเรื่องอาชีวอนามัย
    ความปลอดภัยและสภาพแวดล้อมในการทำงาน

ปัจจุบันผู้ปฏิบัติงานมีความเข้าใจและเห็นความสำคัญในด้านอาชีวอนามัย ความปลอดภัย
และสภาพแวดล้อมในการทำงานมากยิ่งขึ้น
ทั้งยังตระหนักถึงอันตรายที่อาจเกิดจากสภาพแวดล้อมในการทำงานหรืออุบัติเหตุที่อาจเกิดขึ้นจากการทำงาน
ดังจะเห็นได้จากการที่ผู้ใช้แรงงานในประเทศไทยได้มีการยื่นข้อเรียกร้องให้แก่กระทรวงแรงงานในวันแรงงานแห่งชาติ
1 พฤษภาคม 2551 ที่ผ่านมา โดยข้อเรียกร้องที่สำคัญข้อหนึ่ง คือ
ขอให้รัฐบาลประกาศใช้พระราชบัญญัติความปลอดภัย อาชีวอนามัย
และสภาพแวดล้อมในการทำงานโดยเร็ว

-   มาตรฐาน มอก. 18001:2542 และ OHSAS 18001:1999

ระบบการจัดการอาชีวอนามัยและความปลอดภัย (มอก. 18801:2542 และ OHSAS
18001:1999) กำหนดขึ้นโดยใช้ BS 8800 (Guide to Occupational Health and
Safety Management System) เป็นแนวทาง
โดยมีเป้าหมายเพื่อลดและควบคุมความเสี่ยงอันตรายของพนักงานและผู้ที่เกี่ยวข้อง
การเพิ่มประสิทธิภาพการดำเนินงานของธุรกิจให้เกิดความปลอดภัยและส่งเสริมภาพพจน์ด้านความรับผิดชอบขององค์กรที่มีต่อพนักงานและสังคม

มาตรฐานระบบการจัดการอาชีวอนามัยและความปลอดภัย OHSAS18001:1999 กำหนดขึ้นโดย BS
8800 มาตรฐานของประเทศต่างๆ และมาตรฐานระบบ OHSMS ของหน่วยรับรองต่าง ๆ

 ในปัจจุบันบริษัทในอุตสาหกรรมต่างๆ
โดยเฉพาะอย่างยิ่งบริษัทที่ดำเนินธุรกิจส่งออกได้ให้ความสำคัญกับการปฏิบัติตามมาตรฐานดังกล่าวเพื่อให้มีคุณสมบัติตามมาตรฐานของประเทศคู่ค้า
ซึ่งส่งผลดีต่อการขยายตัวของความต้องการใช้สินค้าด้านอาชีวอนามัย ความปลอดภัย
และสภาพแวดล้อมในการทำงาน

5.  สภาพการแข่งขันภายในอุตสาหกรรม

สภาพการแข่งขันภายในอุตสาหกรรมนี้ถือว่าไม่สูงมากนัก เนื่องจากผลิตภัณฑ์ด้านอาชีวอนามัย
ความปลอดภัย และสภาพแวดล้อมในการทำงานเป็นผลิตภัณฑ์ที่เกี่ยวกับชีวิตและสุขภาพของคน
จึงจำเป็นต้องมีคุณภาพที่ดี และได้มาตรฐานตามที่เป็นมาตรฐานสากลที่บุคคลทั่วไปยอมรับ อาทิ
มาตรฐานผลิตภัณฑ์อุตสาหกรรมไทย หรือ มอก. หรือ มาตรฐานสากลอื่นๆเช่น มาตรฐาน EN
ของสหภาพยุโรป, มาตรฐาน ANSI ของสหรัฐอเมริกา และมาตรฐาน JIS ของญี่ปุ่น

ผู้จัดจำหน่ายผลิตภัณฑ์ภายในประเทศ สามารถแบ่งเป็น 3 กลุ่มด้วยกัน ดังนี้

  กลุ่มที่ 1: ผู้ผลิตและจัดจำหน่ายสินค้าภายในประเทศไทย

ผู้ผลิตสินค้าด้านอาชีวอนามัย ความปลอดภัย
และสภาพแวดล้อมในการทำงานที่สามารถผลิตสินค้าได้ตามมาตรฐานและเป็นที่ยอมรับในระดับสากลยังมีจำนวนไม่มากนักประกอบกับมีค่าใช้จ่ายในการดำเนินการสูงมากสำหรับการขอรับรองมาตรฐานสินค้า
อีกทั้งมาตรฐานและหน่วยงานที่จะรับรองในประเทศไทยที่จะรับรองคุณภาพของผลิตภัณฑ์นั้นมีน้อยเฉพาะในผลิตภัณฑ์บางประเภทเท่านั้น
ได้แก่ หมวกนิรภัย และรองเท้านิรภัย เป็นต้น
จึงทำให้มีจำนวนผู้ผลิตสินค้าน้อยรายและประเภทของผลิตภัณฑ์ที่ผลิตในประเทศไทยยังมีอยู่อย่างจำกัด

  กลุ่มที่ 2: ตัวแทนจำหน่ายสินค้าจากต่างประเทศ (Importer & Distributor)

ตัวแทนจำหน่ายผู้นำเข้าผลิตภัณฑ์ด้านอาชีวอนามัย ความปลอดภัย
และสภาพแวดล้อมในการทำงานจากต่างประเทศนั้นมีจำนวนน้อย
เนื่องจากตราสินค้าที่ได้รับการยอมรับในระดับโลกมีจำนวนจำกัด
ประกอบกับบริษัทผู้ผลิตผลิตภัณฑ์หรือตัวแทนจำหน่ายในต่างประเทศส่วนใหญ่มีนโยบายการจัดจำหน่ายสินค้าในต่างประเทศโดยผ่านตัวแทนจำหน่ายแต่เพียงผู้เดียวในประเทศนั้นๆ
หรือมีการแต่งตั้งตัวแทนให้น้อยรายที่สุดเพื่อป้องกันการแข่งขันกันเองระหว่างตัวแทนจำหน่าย
ทำให้จำนวนตัวแทนจำหน่ายมีจำนวนจำกัด
ซึ่งถือเป็นอุปสรรคต่อผู้ที่ประสงค์จะนำเข้าสินค้าจากต่างประเทศรายใหม่ๆ

  กลุ่มที่ 3: ผู้จำหน่ายสินค้ารายย่อย (Dealer & Retailer)

ผู้จำหน่ายสินค้ารายย่อยที่ไม่ได้นำเข้าสินค้ามาจากต่างประเทศด้วยตนเอง
ซึ่งจะซื้อสินค้าจากผู้นำเข้าจากต่างประเทศและทำการจัดจำหน่ายต่อให้แก่ผู้ใช้เป็นหลัก
โดยผู้ขายในกลุ่มนี้จะมีอยู่จำนวนมากกระจายตัวไปตามพื้นที่และในอุตสาหกรรมต่างๆ
แต่จะมีต้นทุนการขายสินค้าที่สูงกว่า 2 กลุ่มแรก

ทั้งนี้คู่แข่งของบริษัท คือ กลุ่มที่ 2 ตัวแทนจำหน่ายสินค้าจากต่างประเทศ ซึ่งมีหลายลักษณะ อาทิ

-   กลุ่มที่ขายเฉพาะสินค้าอุปกรณ์นิรภัยส่วนบุคคล
    ซึ่งมีทั้งการขายอุปกรณ์นิรภัยส่วนบุคคลประเภทเดียวและหลายประเภท

-   กลุ่มที่ขายเฉพาะอุปกรณ์เพื่อความปลอดภัยและสภาพแวดล้อมในการทำงาน
    ซึ่งมีทั้งการขายอุปกรณ์เพื่อความปลอดภัยและสภาพแวดล้อมในการทำงาน
    ประเภทเดียวและหลายประเภท

-   กลุ่มที่ขายทั้งอุปกรณ์นิรภัยส่วนบุคคลและอุปกรณ์เพื่อความปลอดภัยและสภาพแวดล้อมในการทำงาน

-   กลุ่มที่นอกเหนือจากขายอุปกรณ์นิรภัยส่วนบุคคลและอุปกรณ์เพื่อความปลอดภัยและสภาพแวดล้อมในการทำงาน
    แล้ว ยังขายสินค้าหลักประเภทอื่นด้วย

สำหรับคู่แข่งรายสำคัญของบริษัท ได้แก่

-   บริษัท เคพีเอส อินเตอร์มาร์เก็ตติ้ง จำกัด *

-   บริษัท เอสโก้ พรีเมี่ยม จำกัด *

-   บริษัท นอร์ท เซฟตี้อีควิปเม้นท์ จำกัด *

-   บริษัท พีดีเอส อินเตอร์แนชชั่นแนล (ประเทศไทย) จำกัด

-   บริษัท เมธาวี มาร์เก็ตติ้ง จำกัด

-   บริษัท ที.ไอ.จี เทรดดิ้ง จำกัด

-   บริษัท บอร์เนียว เทคนิเคิล (ประเทศไทย) จำกัด*

-   บริษัท รองเท้าเซฟตี้ จำกัด

  หมายเหตุ : *
  เป็นคู่แข่งที่ขายสินค้าอุปกรณ์นิรภัยส่วนบุคคลและอุปกรณ์เพื่อความปลอดภัยและสภาพแวดล้อมในการ
  ทำงานครอบคลุมทุกประเภทใกล้เคียงกับบริษัท

5.  การจัดหาผลิตภัณฑ์

บริษัทจัดหาผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานจากทั้งในประเทศและต่างประเทศ
โดยยอดการสั่งซื้อสินค้าจากต่างประเทศใน ปี 2553 คิดเป็นประมาณร้อยละ 65 และปี 2554
คิดเป็นประมาณร้อยละ 64 ของยอดการสั่งซื้อผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานทั้งหมด ตามลำดับ
สำหรับการซื้อสินค้าในประเทศเป็นการซื้อจากทั้งผู้จัดจำหน่ายสินค้าในประเทศและผู้ผลิตเจ้าของตราสินค้า
ส่วนการซื้อสินค้าจากต่างประเทศส่วนใหญ่จะเป็นการซื้อสินค้าจากเจ้าของตราสินค้าโดยตรง
ปัจจุบันบริษัทมีการติดต่อสั่งซื้อสินค้าจากผู้ผลิตและตัวแทนจำหน่ายจากต่างประเทศและในประเทศมากกว่า
500 ราย โดยตลอดระยะเวลาที่ผ่านมา ผู้ผลิตและเจ้าของตราสินค้าต่างๆ
ได้ให้การสนับสนุนและดำเนินงานร่วมกันด้วยดีมาโดยตลอด
พิจารณาได้จากจำนวนตราสินค้าและประเภทสินค้าที่บริษัทได้รับการไว้วางใจให้เป็นตัวแทนในการจำหน่ายที่มีเพิ่มขึ้นอย่างต่อเนื่อง

บริษัทได้รับการแต่งตั้งให้เป็นตัวแทนจำหน่ายสินค้าในกลุ่มอาชีวอนามัย ความปลอดภัย
และสภาพแวดล้อมในการทำงานจากต่างประเทศจำนวนรวมทั้งสิ้น 27 ตราสินค้า
โดยได้รับการแต่งตั้งใน 2 ลักษณะ คือ เป็นตัวแทนจำหน่ายเพียงรายเดียวในประเทศ
(Sole/Exclusive Distributor) และเป็นตัวแทนจำหน่ายทั่วไป (Non-exclusive
Distributor)

ตราสินค้าที่ทางบริษัทได้รับการแต่งตั้งให้เป็นตัวแทนจำหน่ายเพียงรายเดียว ได้แก่

+---------+---------+--------+-----------+--------+------------------+
| บริษัท    | ตราสินค้า | สินค้า   | ป         | ระย    | เงื่อนไขทาง        |
|         |         |        | ีที่เริ่มเป็นตัว | ะเวลาข |                  |
|         |         |        | แทนจำหน่าย | องสัญญา | การค้า            |
+=========+=========+========+===========+========+==================+
| King’s  | KING’S  | รองเท้า | 2551^(1/) |   1 ปี  | -   King’s       |
| shoe    |         | นิรภัยที่ใ |           |        |     ยกเลิกสัญญา    |
| Manufa  |         | ช้ในโรง |           |        | นี้ได้โดยแจ้งล่วงหน้าต |
| cturing |         | งานอุตส |           |        | ามระยะเวลาที่กำหนด |
| Pte.,   |         | าหกรรม |           |        |                  |
| Ltd.    |         |        |           |        | -   King’s       |
|         |         |        |           |        |     สามารถยกเล   |
|         |         |        |           |        | ิกสัญญาถ้าบริษัททำผิดส |
|         |         |        |           |        | ัญญาโดยแจ้งล่วงหน้าต |
|         |         |        |           |        | ามระยะเวลาที่กำหนด |
|         |         |        |           |        |                  |
|         |         |        |           |        | -   King’s       |
|         |         |        |           |        |     สามา         |
|         |         |        |           |        | รถทบทวนแก้ไขสัญญาไ |
|         |         |        |           |        | ด้ถ้าบริษัทมีการเปลี่ยน |
|         |         |        |           |        | แปลงในระดับผู้บริหาร |
|         |         |        |           |        |                  |
|         |         |        |           |        | -   ยอดขายขั้นต่ำ   |
+---------+---------+--------+-----------+--------+------------------+
| Ansell  | Ansell  | ถ      | 2546^(2/) | 1 ปี    | -   Ansell       |
| L       |         | ุงมือและ |           |        |     สามารถบอกเลิก |
| imited, |         | ชุดป้องก |           |        | สัญญาได้ในกรณีต่อไปนี้ |
| (Aus    |         | ันที่ใช้ใน |           |        |                  |
| tralia) |         | กระบวน |           |        | 1)  หากบร        |
|         |         | การผลิต |           |        | ิษัทผิดเงื่อนไขในสัญญา |
|         |         |        |           |        |                  |
|         |         |        |           |        | 2                |
|         |         |        |           |        | )  ไม่สามารถซื้อครบ |
|         |         |        |           |        | จำนวนยอดสั่งซื้อขั้นต่ำ |
|         |         |        |           |        |                  |
|         |         |        |           |        | 3)  มีการเปลี่ยนแป  |
|         |         |        |           |        | ลงอำนาจควบคุมบริษัท |
+---------+---------+--------+-----------+--------+------------------+
| M       | MI      | ช      | 2553      | ไม่ระบุ  | -   Microgard    |
| irogard | CROGARD | ุดป้องกัน |           |        |     ยกเลิกสัญญา    |
| Limited |         | สารเคมี |           |        | ได้ในกรณีต่อไปนี้ (1) |
|         |         | ฝุ่น     |           |        |     มีการเปลี่ยน    |
|         |         | และ    |           |        | แปลงผู้ถือหุ้นหรือผู้มีอำ |
|         |         | เชื้อโรค |           |        | นาจควบคุมบริษัท (2) |
|         |         |        |           |        |     บริษัทไ        |
|         |         |        |           |        | ม่สามารถซื้อครบจำนว |
|         |         |        |           |        | นยอดสั่งซื้อขั้นต่ำรายปี |
+---------+---------+--------+-----------+--------+------------------+

หมายเหตุ: ^(1/)ในอดีตตั้งแต่ปี 2537 จนถึงปี 2550 เป็นการทำสัญญาแต่งตั้งให้กับบริษัท
เพอซันแนล เซฟตี้ จำกัด ทั้งนี้บริษัทได้เริ่มรับโอนธุรกิจจากบริษัท เพอซันแนล เซฟตี้ จำกัด
มาตั้งแต่ปี 2550

^(2/)บริษัทได้รับการแต่งตั้งเป็นตัวแทนจำหน่ายเพียงรายเดียวตั้งแต่ปี 2546 ยกเว้นในปี 2552
ซึ่งบริษัทได้รับการแต่งตั้งเป็นตัวแทนจำหน่ายทั่วไป เนื่องจากภาวะเศรษฐกิจถดถอยทั่วโลก ทั้งนี้
บริษัทได้รับการแต่งตั้งเป็นตัวแทนจำหน่ายเพียงรายเดียวอีกครั้งในปี 2553

ปี 2553 มียอดซื้อสินค้าเพื่ออาชีวอนามัย ความปลอดภัย
และสภาพแวดล้อมในการทำงานกับผู้จำหน่ายสินค้ารายใหญ่ 10 รายแรกเท่ากับ 265.41 ล้านบาท
คิดเป็นร้อยละ 65 ของ ยอดการสั่งซื้อผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานทั้งหมดของบริษัท
โดยมีการสั่งซื้อจากผู้จำหน่ายสินค้ารายใหญ่ที่สุดในสัดส่วนร้อยละ 20.05
ของยอดการสั่งซื้อผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานทั้งหมดของบริษัท

สำหรับปี 2554 มียอดซื้อสินค้าเพื่ออาชีวอนามัย ความปลอดภัย
และสภาพแวดล้อมในการทำงานกับผู้จำหน่ายสินค้ารายใหญ่ 10 รายแรกเท่ากับ 315 ล้านบาท
คิดเป็นร้อยละ 63 ของ ยอดการสั่งซื้อผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานทั้งหมดของบริษัท
โดยมีการสั่งซื้อจากผู้จำหน่ายสินค้ารายใหญ่ที่สุดในสัดส่วนร้อยละ 21.64
ของยอดการสั่งซื้อผลิตภัณฑ์เพื่ออาชีวอนามัย ความปลอดภัย
และสภาพแวดล้อมในการทำงานทั้งหมดของบริษัท

ตารางที่ 8 สัดส่วนการสั่งซื้อสินค้าจากผู้จัดจำหน่ายรายใหญ่ 10 รายแรก ในปี 2550 – ปี 2554

+----------------+-----------------+------------------------+----------+
| ปี              | ยอดซื้อ*          | ยอดซื้อจากผู้จำหน่ายรายใหญ่  | ร้อยละ    |
|                |                 | 10 รายแรก (ล้านบาท)     | ของยอดซื้อ |
|                | (ล้านบาท)        |                        |          |
+----------------+-----------------+------------------------+----------+
| ปี 2550         | 370             | 237                    | 64       |
+----------------+-----------------+------------------------+----------+
| ปี 2551         | 395             | 268                    | 68       |
+----------------+-----------------+------------------------+----------+
| ปี 2552         | 262             | 162                    | 62       |
+----------------+-----------------+------------------------+----------+
| ปี 2553         | 406             | 265                    | 65       |
+----------------+-----------------+------------------------+----------+
| ปี 2554         | 501             | 315                    | 63       |
+----------------+-----------------+------------------------+----------+

*หมายเหตุ: เป็นยอดสั่งซื้อที่ระบุใบสั่งซื้อซึ่งไม่รวมค่าใช้จ่ายอื่นที่เกี่ยวข้อง และสินค้าระหว่างทาง

สำหรับขั้นตอนการจัดหาผลิตภัณฑ์นั้น บริษัทมีแนวทางในการจัดหาผลิตภัณฑ์ได้ 3 แนวทาง คือ

1) บริษัทหาข้อมูลผลิตภัณฑ์ใหม่จากแหล่งต่างๆ

2) บริษัทติดต่อสอบถามความต้องการของลูกค้าอยู่เป็นระยะว่ามีความต้องการใช้ผลิตภัณฑ์ใด

3) เจ้าของตราสินค้าและ/หรือตัวแทนจำหน่าย (Supplier)
เป็นผู้เสนอผลิตภัณฑ์ให้บริษัททำการตลาดให้ หลังจากนั้นจึงนำผลิตภัณฑ์ตัวอย่าง (Prototype)
มาศึกษา แล้วส่งไปให้ลูกค้าทดลองใช้
ถ้าผลการทดสอบผ่านจึงวางแผนการตลาดและทำการติดต่อสั่งซื้อต่อไป
ซึ่งบริษัทมีนโยบายในการออกสินค้าใหม่ปีละ 1-2 ชนิด ขึ้นอยู่กับความต้องการของลูกค้าเป็นหลัก

สำหรับผลิตภัณฑ์เพื่ออาชีวอนามัย ความปลอดภัย และสภาพแวดล้อมในการทำงาน
ภายใต้ตราสินค้าเป็นของบริษัทเองนั้น
บริษัทได้ว่าจ้างผู้ผลิตสินค้าภายในประเทศเพื่อผลิตสินค้าสำหรับตราสินค้า ENV-SAFE
และว่าจ้างผู้ผลิตจากต่างประเทศ เช่น ประเทศจีน มาเลเซีย และไต้หวัน
เพื่อผลิตสินค้าสำหรับตราสินค้า Synos เพื่อใช้ตราสินค้าดังกล่าวในการเติมเต็มช่องว่างในตลาด

3.2 ธุรกิจจัดจำหน่าย ผลิต และให้บริการเกี่ยวกับระบบบำบัดน้ำ

  3.2.1 ลักษณะของผลิตภัณฑ์และบริการ

การให้บริการออกแบบ ผลิต และติดตั้งระบบบำบัดน้ำดีและน้ำเสีย
มุ่งเน้นในระบบจัดการน้ำเพื่อตอบสนองความต้องการในการใช้น้ำ
โดยการบำบัดน้ำดีให้ได้คุณภาพเหมาะสมกับการนำมาใช้หรือทำการบำบัดน้ำเสียเพื่อนำกลับมาใช้ใหม่
ซึ่งสามารถแก้ปัญหาการขาดแคลนน้ำ ลดค่าใช้จ่ายในการใช้น้ำ
และป้องกันมลพิษที่จะเกิดกับสิ่งแวดล้อม ซึ่งมีการแบ่งการดำเนินงานระหว่างบริษัทและบริษัทย่อยดังนี้

+--------------------------------+-------+-----------------------------+
| ลักษณะการดำเนินการ               | ด     | ลูกค้าเป้าหมาย                 |
|                                | ำเนินก |                             |
|                                | ารโดย |                             |
+================================+=======+=============================+
| 3.2.1 การให้บริการออกแบบ         | บริษัท  | -   ลูกค้าทั่วไปและบริษัท         |
| ผลิตและติดตั้งระบบบำบัดน้ำ           |       |                             |
|                                |       | -   ลูกค้ากลุ่มที่เป็นผู้ผลิตและ      |
| -                              |       | /หรือผู้จัดจำหน่ายผลิตภัณฑ์ที่เกี่ยวกับร |
|   บริการออกแบบพร้อมผลิตแบบเบ็ดเสร็จ |       | ะบบน้ำโดยมีตราสินค้าเป็นของตนเอง |
|     (Turnkey )                 |       |     และประส                 |
|                                |       | งค์ที่จะจำหน่ายระบบบำบัดน้ำชุดประก |
| -   บริการออกแบ                 |       | อบสำเร็จภายใต้ตราสินค้าของตนเอง |
| บและผลิตระบบบำบัดน้ำชุดประกอบสำเร็จ |       |                             |
|     ( Module)                  |       |  ซึ่งบริษัทถือว่าเป็นหนึ่งในลูกค้ากลุ่มนี้ |
|     ภายใต้ตราสินค้าของผู้ว่าจ้าง      |       |                             |
|     (OEM)                      |       |                             |
+--------------------------------+-------+-----------------------------+
| 3.2.2                          | บร    | -   ลูกค้าทั่วไป และ บริษัท       |
| บริการด                         | ิษัทย่อย |                             |
| ูแลควบคุมระบบและบำรุงรักษาเครื่องจักร |       |                             |
|                                |       |                             |
| และอุปกรณ์                       |       |                             |
+--------------------------------+-------+-----------------------------+
| 3.2.3                          | บริษัท  | -   ลูกค้าทั่วไป                |
| การ                            |       |                             |
| จัดจำหน่ายระบบบำบัดน้ำชุดอุปกรณ์สำเร็จ |       | -   บริษัทย่อยและลูกค้าที่มีลักษณะกา |
|                                |       | รประกอบธุรกิจเช่นเดียวกับบริษัทย่อย |
| เครื่องจ                         |       |                             |
| ักรและอุปกรณ์ที่เกี่ยวข้องกับระบบบำบัดน้ำ |       |                             |
|                                |       |                             |
| -   ระบบบำบัดน้ำชุดอุปกรณ์สำเร็จ     |       |                             |
|                                |       |                             |
| -   เครื่องจ                     |       |                             |
| ักรและอุปกรณ์ที่เกี่ยวข้องกับระบบบำบัดน้ำ |       |                             |
|     *                          |       |                             |
+--------------------------------+-------+-----------------------------+
| 3.2.4                          | บริษัท  | -   ลูกค้าทั่วไป (ได้แก่          |
| การให                          |       |     โรงงานอุตสาหกรรม โรงแรม  |
| ้บริการจำหน่ายน้ำที่ได้จากการบำบัดให้กับ |       |     ศูนย์การค้า เป็นต้น)         |
|                                |       |                             |
| ลูกค้า                           |       |                             |
| ก                              |       |                             |
| ลุ่มอุตสาหกรรมในรูปแบบเดียวกับสัมปทาน |       |                             |
|                                |       |                             |
| (BOO)                          |       |                             |
+--------------------------------+-------+-----------------------------+

จากตารางข้างต้น บริษัทจะเป็นผู้จัดจำหน่ายระบบบำบัดน้ำชุดอุปกรณ์สำเร็จ
เครื่องจักรและอุปกรณ์ที่เกี่ยวข้องกับระบบบำบัดน้ำ
และเป็นผู้ประกอบการด้านการให้บริการจำหน่ายน้ำจากระบบบำบัดให้แก่ลูกค้ากลุ่มอุตสาหกรรมในลักษณะเดียวกับรูปแบบของสัมปทานโดยการว่าจ้างบริษัทย่อยในการออกแบบระบบบำบัดที่สามารถนำไปใช้ติดตั้งในสถานที่ของลูกค้าเพื่อเก็บเกี่ยวรายได้จากการขายน้ำที่ได้รับจากการบำบัดให้กับลูกค้าตามสัญญาดำเนินการซึ่งเป็นไปในรูปแบบลักษณะเดียวกับสัมปทาน

ในขณะที่บริษัทย่อยจะดำเนินการให้บริการออกแบบ
ผลิตและติดตั้งระบบบำบัดน้ำดีและน้ำเสียทั้งที่เป็นแบบโครงการ ออกแบบพร้อมผลิตแบบเบ็ดเสร็จ
(Turnkey) บริการออกแบบและผลิตระบบบำบัดน้ำชุดประกอบสำเร็จ (Module)
ภายใต้ตราสินค้าของผู้ว่าจ้าง (OEM)
และการบริการดูแลควบคุมระบบและบำรุงรักษาเครื่องจักรและอุปกรณ์

3.2.1.1 ธุรกิจให้บริการออกแบบ ผลิต และติดตั้งระบบบำบัดน้ำดีและน้ำเสีย

การดำเนินงานส่วนนี้จะดำเนินงานโดย บริษัท พีดี เจเนซิส เอ็นจิเนียริ่ง จำกัด
ซึ่งเป็นบริษัทย่อยของบริษัท เพื่อให้บริการออกแบบ ผลิต และติดตั้งระบบบำบัดน้ำดีและน้ำเสีย
และมุ่งเน้นระบบจัดการน้ำเพื่อตอบสนองความต้องการในการใช้น้ำโดยการบำบัดน้ำดีให้ได้คุณภาพเหมาะสมหรือทำการบำบัดน้ำเสียเพื่อนำกลับมาใช้ใหม่
ทั้งนี้ขอบเขตของการให้บริการรวมตั้งแต่ การออกแบบและวิศวกรรม, งานโครงสร้าง,
การติดตั้งและติดตามผล, การวิเคราะห์ผลในห้องปฏิบัติการ,
การซ่อมบำรุงและงานบริการหลังการขาย ซึ่งสามารถแบ่งประเภทการให้บริการได้ดังนี้

1) บริการออกแบบพร้อมผลิตแบบเบ็ดเสร็จ (Turnkey) เป็นการให้บริการออกแบบ
ผลิตและติดตั้งโครงการระบบบำบัดน้ำดีหรือน้ำเสียอย่างครบวงจรแบบเบ็ดเสร็จทั้งโครงการเพื่อส่งมอบให้กับผู้ว่าจ้างในลักษณะพร้อมใช้งานได้ทันที
โดยมีระยะเวลาตั้งแต่ได้รับงานจนถึงส่งมอบงานเฉลี่ยประมาณ 4 เดือน ถึง 6 เดือน

2) บริการออกแบบและผลิตระบบบำบัดน้ำ
เป็นการให้บริการรับจ้างออกแบบและผลิตอุปกรณ์ระบบบำบัดน้ำชุดประกอบสำเร็จ (Module)
พร้อมใช้งานภายใต้ตราสินค้าของผู้ว่าจ้าง (OEM)
โดยมีระยะเวลาตั้งแต่ได้รับงานจนถึงส่งมอบงานเฉลี่ยประมาณ 3 เดือน

3.2.1.2 ธุรกิจการให้บริการดูแลควบคุมระบบ และบำรุงรักษาเครื่องจักรและอุปกรณ์
(Operation and maintenance service)

เป็นการให้บริการดูแลบำรุงรักษาและควบคุมระบบให้สามารถดำเนินงานได้อย่างมีประสิทธิภาพ
และเป็นไปตามมาตรฐานที่กำหนดไว้ ตามระยะเวลาที่ระบุไว้ในสัญญา
โดยทั่วไปลักษณะสัญญาจะมีระยะเวลาประมาณ 1 ปี

3.2.1.3 ธุรกิจจัดจำหน่ายระบบบำบัดน้ำชุดอุปกรณ์สำเร็จ
เครื่องจักรและอุปกรณ์ที่เกี่ยวข้องกับระบบบำบัดน้ำ

เป็นการจัดจำหน่ายอุปกรณ์ที่ใช้ในการปรับปรุงคุณภาพน้ำรวมถึงการนำกลับมาใช้ใหม่เพื่อลดค่าใช้จ่ายและรักษาสิ่งแวดล้อม
ซึ่งผลิตภัณฑ์ในกลุ่มนี้ประกอบด้วย อุปกรณ์และสารกรองตะกอน, เครื่องสูบน้ำ, ประตูน้ำ,
ชุดกวนผสม, ถังเก็บน้ำ, สารเคมีและสารละลายต่างๆ, ถังน้ำ, ระบบควบคุม,
ระบบกรองตะกอน, ระบบผลิตน้ำประปา บำบัดน้ำเสีย
และนำน้ำกลับมาใช้ใหม่แบบสำเร็จรูปสำหรับการอุปโภคและบริโภค เป็นต้น
โดยระบบและอุปกรณ์ซึ่งบริษัทจัดจำหน่าย
สามารถบำบัดน้ำดีจากแหล่งน้ำหรือน้ำเสียจากการดำเนินงานเพื่อทำให้มีคุณภาพที่เหมาะสมตามความต้องการใช้งาน
นอกจากนี้ ตะกอนเหลือทิ้งจากระบบบำบัด หลังจากได้รับการแยกน้ำออกแล้ว
ยังสามารถนำไปใช้ประโยชน์อื่นได้ เช่น ใช้ในการผลิตก๊าซชีวภาพ เป็นต้น
ซึ่งนอกจากจะสามารถลดมลพิษในน้ำที่จะถูกปล่อยออกไปในสิ่งแวดล้อมแล้ว
ยังสามารถลดค่าใช้จ่ายในการใช้น้ำของผู้ประกอบการได้อีกด้วย

อุตสาหกรรมที่เป็นลูกค้าเป้าหมายสำหรับสินค้าในกลุ่มนี้ ได้แก่
กิจการที่มีความต้องการใช้น้ำเป็นปริมาณมาก หรืออยู่ในพื้นที่ที่ขาดแคลนน้ำหรือมีอัตราค่าน้ำสูง
และ/หรือ ต้องการระบบบำบัดน้ำดีและ/หรือน้ำเสียเพื่อนำกลับมาใช้ใหม่ โดยในปี 2553 และ ปี
2554 มีสัดส่วนของยอดขายผลิตภัณฑ์เพื่อการบำบัดน้ำคิดเป็นร้อยละ 3.49 และ 5.62
ของรายได้จากการขายและการให้บริการทั้งหมด

ตัวอย่างผลิตภัณฑ์เพื่อการบำบัดน้ำดีและน้ำเสีย

[]

3.2.1.4
การให้บริการจำหน่ายน้ำจากระบบบำบัดให้แก่ลูกค้ากลุ่มอุตสาหกรรมในลักษณะเดียวกับรูปแบบของสัมปทาน
(Build-operate-own)

การดำเนินการในส่วนนี้จะเป็นการลงทุนโดยบริษัท
โดยลักษณะการลงทุนจะเป็นในรูปแบบเดียวกับสัมปทาน กล่าวคือบริษัทจะเป็นผู้ลงทุน ในการจัดจ้าง
บริษัทย่อยเพื่อดำเนินการออกแบบก่อสร้างและติดตั้งระบบดังกล่าวโดยบริษัทจะ
รับผิดชอบค่าใช้จ่ายในการดำเนินงานทั้งหมด
และนำระบบไปติดตั้งในสถานที่ของลูกค้าในลักษณะพร้อมใช้งาน
และเก็บเกี่ยวรายได้จากการจำหน่ายน้ำที่ผ่านกระบวนการการบำบัดจากระบบที่ติดตั้งให้กับลูกค้าตามระยะเวลาที่ระบุในสัญญา
โดยบริษัทจะได้รับรายได้จากค่าบริการเป็นค่าน้ำที่ได้รับการบำบัดแล้วและถูกนำไปใช้โดยลูกค้า
ในขณะที่บริษัทย่อยก็จะได้รับค่าตอบแทนเป็นค่าบริการซึ่งเป็นราคาตลาด
ทั้งนี้บริษัทจะเป็นเจ้าของกรรมสิทธิ์ระบบดังกล่าวและจะทำการว่าจ้างบริษัทย่อยในการดูแลควบคุมระบบ
โดยคาดว่าจะมีระยะเวลาคืนทุนประมาณ 3 ปี และ ใช้เม็ดเงินลงทุนประมาณ 5 ล้านบาทต่อ 1
โครงการ ซึ่งสัญญาจำหน่ายน้ำจากระบบจะมีระยะเวลาประมาณ 5 ถึง 10 ปี

  ตัวอย่างระบบและอุปกรณ์ผลิตน้ำประปา

[]

  ทั้งนี้ ระบบบำบัดน้ำสามารถบำบัดได้ทั้งน้ำดีและน้ำเสีย
  โดยมีกระบวนการในการบำบัดโดยรวมดังนี้

  ระบบบำบัดน้ำดีหรือน้ำเสียที่ให้บริการกับลูกค้ากลุ่มอุตสาหกรรมแบ่งออกเป็น 5 ระบบ
  ตามความต้องการใช้งาน และคุณภาพของน้ำที่ต้องการ ดังนี้

1)  ระบบผลิตน้ำประปาและน้ำดื่ม (Potable and drinking water system)

เป็นระบบปรับปรุงคุณภาพน้ำดิบ เช่น น้ำผิวดินตามธรรมชาติ (น้ำคลอง แม่น้ำ น้ำบาดาล)
และน้ำที่ปนเปื้อนสิ่งสกปรกต่างๆเพื่อให้สามารถนำมาใช้อุปโภคบริโภค
และใช้งานในอุตสาหกรรมต่างๆ รวมถึงระบบผลิตน้ำประปาเคลื่อนที่
โดยบริษัทย่อยได้มีการประยุกต์ใช้เทคโนโลยี Continuous Membrane Filtration
ชนิดไมโครฟิลเตรชั่น (Membrane Micro Filtration) และ เมมเบรนอัลตราฟิลเตรชั่น
(Membrane Ultra Filtration)
ซึ่งสามารถประหยัดค่าใช้จ่ายในการก่อสร้างและค่าใช้จ่ายในการเดินระบบ

2)  ระบบบำบัดน้ำเสีย (Waste water treatment system)

เป็นระบบบำบัดน้ำเสียที่เกิดจากการประกอบกิจการของโรงงาน อาคาร และกิจกรรมต่างๆ
ซึ่งจำเป็นต้องได้รับการบำบัดก่อนที่จะปล่อยลงสู่สิ่งแวดล้อม
ซึ่งสามารถออกแบบและให้บริการสำหรับคุณภาพน้ำเสียที่แตกต่างกันให้เหมาะสมได้

3)  ระบบบำบัดน้ำเสียเพื่อนำกลับมาใช้ใหม่ (Waste water recycling system)

เป็นระบบบำบัดน้ำเสียเพื่อนำกลับมาใช้ใหม่ในการดำเนินงาน
โดยใช้เทคโนโลยีระบบบำบัดที่หลากหลาย เช่น เมมเบรนไมโครฟิลเตรชั่น
เมมเบรนอัลตราฟิลเตรชั่น หรือเมมเบรนในถังปฏิกริยา (Membrane bioreactor system)
ตามความเหมาะสมสำหรับน้ำเสียเพื่อให้ได้คุณภาพที่เหมาะสมตามวัตถุประสงค์ที่นำน้ำที่ถูกบำบัดกลับไปใช้ใหม่
เช่น สำหรับหอหล่อเย็น (Cooling tower) หรือหม้อไอน้ำ (Boiler)

4)  ระบบผลิตน้ำบริสุทธิ์ (Purified water system)

เป็นระบบการผลิตน้ำบริสุทธิ์ สำหรับการใช้งานเฉพาะด้านที่มีข้อกำหนดสูง
ซึ่งประกอบด้วยระบบต่างๆเช่น ระบบกรองด้วยเมมเบรนรีเวอร์สออสโมซิส (Reverse Osmosis)
ระบบเมมเบรนอัลตราฟิลเตรชั่น ระบบอิเล็คโตรดีไอโอไนเซชั่น (Electro deionization)
และระบบฆ่าเชื้อด้วยแสงอัลตราไวโอเล็ต เป็นต้น

5)  ระบบผลิตน้ำจืดจากน้ำทะเล (Desalination System)

เป็นระบบที่นำน้ำทะเลมาผ่านกระบวนการให้เป็นน้ำบริสุทธิ์และลดความเค็ม
เพื่อให้เป็นน้ำจืดที่สามารถนำมาใช้งานทั่วไปหรือใช้ในอุตสาหกรรมได้
ซึ่งเหมาะสมสำหรับโรงงานอุตสาหกรรมหรือนิคมอุตสาหกรรมที่มีพื้นที่ติดชายฝั่ง โรงแรมหรือ
รีสอร์ทชายทะเล และเรือเดินสมุทร

ทั้งนี้ เนื่องจากคุณภาพของแหล่งน้ำที่ต้องการการบำบัด
และความต้องการในการใช้งานของน้ำที่บำบัดแล้วมีความแตกต่างกัน
ทำให้มีการเลือกใช้กระบวนการกรองที่แตกต่างกันตามตารางดังต่อไปนี้

[]

จากตารางข้างต้นจะเห็นได้ว่ากระบวนการกรองสามารถกรองวัตถุได้ตั้งแต่สารแขวนลอยเช่น ทราย
ละอองเกสร โดยกระบวนการกรองอนุภาคแบบดั้งเดิม เช่น การกรองทราย
ไปจนถึงสามารถกรองสารละลายในน้ำ เช่น สารละลายเกลือ หรืออิออนโลหะ
โดยกระบวนการรีเวิร์สออสโมซิส ซึ่งน้ำที่ผ่านการบำบัดสามารถนำมาใช้ในการบริโภคได้

ทั้งนี้
ที่มาของน้ำที่จะนำมาบำบัดและวัตถุประสงค์การนำน้ำที่บำบัดแล้วไปใช้จะเป็นปัจจัยสำคัญที่จะกำหนดเทคโนโลยีที่จะใช้เพื่อให้ได้น้ำที่มีระดับคุณภาพตรงตามวัตถุประสงค์การใช้งาน
โดยบริษัทย่อยมีเทคโนโลยีระบบกรองน้ำที่หลากหลายในการให้บริการกับลูกค้าดังนี้

1)  ระบบกรองด้วยเมมเบรน (Membrane filtration) เช่น Continuous Membrane
    Filtration (CMF) Membrane Bioreactor (MBR) Reverse Osmosis (RO)
    เป็นต้น

2)  ระบบกรองแบบทำความสะอาดอัตโนมัติ (Automatic self-cleaning screen system)

3)  ระบบบำบัดน้ำโดยไม่ใช้เคมี (Non-chemical water treatment) เช่น
    การบำบัดน้ำโดยใช้คลื่นเสียงและไฟฟ้า

ปัจจุบันบริษัทย่อยใช้เทคโนโลยีหลัก คือ เทคโนโลยีระบบกรองด้วยเมมเบรน (Membrane
Filtration Technology) 2 ประเภท ดังต่อไปนี้

1)  Continuous Membrane Filtration (CMF):
    เป็นเทคโนโลยีในการกรองน้ำโดยใช้เส้นใยกลวง (Hollow Fiber) บรรจุในภาชนะ
    ซึ่งสามารถกรองน้ำอย่างต่อเนื่องได้ในระดับ Micro Filtration และ Ultra
    Filtration โดยสามารถขจัดเชื้อแบคทีเรีย ไวรัส เหล็ก สารหนู
    และสารปนเปื้อนอื่นในน้ำตามระดับของการกรองได้
    ซึ่งเทคโนโลยีนี้สามารถใช้งานได้ทั้งในการบำบัดน้ำดีและน้ำเสีย
    อีกทั้งยังมีขนาดเล็กทำให้สามารถประหยัดพื้นที่ติดตั้งได้
    ซึ่งเทคโนโลยีนี้สามารถถูกออกแบบในลักษณะเป็นอุปกรณ์สำเร็จรูป (Module)
    เพื่อให้มีความยืดหยุ่นในการปรับเปลี่ยนอัตราการกรอง และสะดวกในการติดตั้งและบำรุงรักษา

[]ตัวอย่างของ Continuous Membrane Filtration

2)  Membrane Bioreactor (MBR): เป็นเทคโลยีที่รวมกระบวนการกรองด้วยเมมเบรน
    (Membrane filtration) และการบำบัดทางชีวภาพ (Biological treatment)
    ไว้ด้วยกัน โดยใช้เยื่อกรองจุ่มลงในถังบำบัดปฏิกริยา ซึ่งสามารถบำบัดได้ทั้งของแข็ง
    สารอินทรีย์ และแบคทีเรียได้ในขั้นตอนเดียว
    ทำให้สามารถประหยัดพื้นที่ในการติดตั้งมากกว่ากระบวนการบำบัดทั่วไปโดยใช้ถังตกตะกอน

ตัวอย่างการติดตั้งถัง MBR โครงสร้างภายในถัง MBR

[] []

2.  ลักษณะลูกค้าและกลุ่มลูกค้าเป้าหมาย

ภาพรวมของกลุ่มลูกค้าเป้าหมายสำหรับธุรกิจจัดจำหน่าย ผลิต และให้บริการเกี่ยวกับระบบบำบัดน้ำ
สามารถสรุปได้ดังนี้

+-------------------------------+--------------------------------------+
| ประเภทธุรกิจ                    | ลักษณะลูกค้าและกลุ่มลูกค้าเป้าหมาย           |
+===============================+======================================+
| 1. ธุรกิจให้บริการออกแบบ ผลิต      | กลุ่มลูกค้าเป้าหมายแบ่งเป็น 3 กลุ่ม คือ        |
| และติดตั้งระบบ                   |                                      |
|                               | 1.  กลุ่มลูกค้าทางตรง ซึ่งประกอบด้วย        |
| บำบัดน้ำ                        |     ลูกค้ากลุ่มอุตสาหกรรม                 |
|                               |     ลูกค้ากลุ่มโรงแรมและที่พักอาศัย          |
| 1.1                           |     และลูกค้ากลุ่มเทศบาลหรือชุมชน          |
| บริการออกแบบพร้อมผลิตแบบเบ็ดเสร็จ  |                                      |
|                               | 2.  กลุ่มลูกค้าผู้รับเหมาโครงการ            |
| (Turnkey)                     |                                      |
|                               | 3.  บริษัท                             |
| 2.                            |     (ว่าจ้างเพื่อนำไปติดต                 |
|   บริการออกแบบและผลิตระบบบำบัดน้ำ | ั้งในสถานที่ของลูกค้าสำหรับโครงการจำหน่ายน้ำ) |
|                               |                                      |
|   ชุดประกอบสำเร็จ ในลักษณะ OEM   | ลูกค้ากลุ่มที่เป็นผู้ผลิตและ/หรือผู้จัดจำหน่ายผลิตภัณ |
|                               | ฑ์ที่เกี่ยวกับระบบน้ำโดยมีตราสินค้าเป็นของตนเอง |
|                               | และประสงค์ที่จะจำหน่ายระบบบำบ            |
|                               | ัดน้ำชุดประกอบสำเร็จภายใต้ตราสินค้าของตนเอง |
|                               | ซึ่งบริษัทถือว่าเป็นหนึ่งในลูกค้ากลุ่มนี้           |
+-------------------------------+--------------------------------------+
| 2.                            | ลูกค้าทั่วไปและบริษัท                      |
| ธุรกิจการให้บริการดูแลควบคุมระบบและ |                                      |
|                               |                                      |
| บำรุงรักษาเครื่องจักรและอุปกรณ์      |                                      |
+-------------------------------+--------------------------------------+
| 3.                            | ลูกค้าทางตรงทั่วไปซึ่งประกอบด้วย            |
| ธุรกิจจ                         | ลูกค้ากลุ่มอุตสาหกรรม                     |
| ัดจำหน่ายระบบบำบัดน้ำชุดอุปกรณ์สำเร็จ | ลูกค้ากลุ่มโรงแรมและที่พักอาศัย              |
|                               |                                      |
| เครื่องจัก                       | บริษัทย่อยและลูกค้า                       |
| รและอุปกรณ์ที่เกี่ยวข้องกับระบบบำบัดน้ำ | ที่มีลักษณะการประกอบธุรกิจเช่นเดียวกับบริษัทย่อย |
|                               |                                      |
| 1.  ระบบบำบัดน้ำชุดอุปกรณ์สำเร็จ    |                                      |
|                               |                                      |
| 2.  เครื่องจัก                   |                                      |
| รและอุปกรณ์ที่เกี่ยวข้องกับระบบบำบัดน้ำ |                                      |
+-------------------------------+--------------------------------------+
| 4.                            |   ลูกค้าทางตรงทั่วไป ซึ่งประกอบด้วย         |
| กา                            |   ลูกค้ากลุ่มอุตสาหกรรม                   |
| รให้บริการจำหน่ายน้ำจากระบบบำบัดน้ำ |   ลูกค้ากลุ่มโรงแรมและที่พักอาศัย            |
|                               |   และลูกค้ากลุ่มเทศบาลหรือชุมชน            |
+-------------------------------+--------------------------------------+

ในส่วนของธุรกิจให้บริการออกแบบ ผลิต และติดตั้งระบบบำบัดน้ำ
บริษัทย่อยมีแนวทางที่จะให้การบริการสำหรับระบบขนาดกลางและเล็ก ซึ่งมีมูลค่าโครงการต่ำกว่า
100 ล้านบาท โดยกลุ่มลูกค้าเป้าหมายสามารถแบ่งออกได้เป็นสองกลุ่มใหญ่ดังนี้

  3.2.2.1 กลุ่มลูกค้าทางตรง

กลุ่มลูกค้าทางตรง
ประกอบด้วยลูกค้าในกลุ่มอุตสาหกรรมหรือที่อยู่อาศัยที่ต้องการระบบการจัดการน้ำเพื่อนำไปใช้ในกิจการหรืออาคารโดยตรง
ซึ่งลูกค้าเป้าหมายในกลุ่มนี้ประกอบด้วย

  ลูกค้ากลุ่มอุตสาหกรรม

ประกอบด้วยโรงงานอุตสาหกรรมที่มีค่าใช้จ่ายในการใช้น้ำเป็นจำนวนมาก
ซึ่งอาจจะเกิดจากลักษณะของการดำเนินงาน ตั้งอยู่ในพื้นที่ที่ขาดแคลนน้ำ
หรือมีค่าใช้จ่ายในการใช้น้ำที่สูง โดยนอกจากจะสามารถลดมลพิษจากการปล่อยน้ำเสียลงสู่แหล่งน้ำ
ยังสามารถลดค่าใช้จ่ายในการใช้น้ำได้
โดยการผลิตน้ำจากแหล่งน้ำตามธรรมชาติหรือจากการบำบัดน้ำเสีย
ซึ่งสามารถเลือกใช้ระบบที่เหมาะสมกับแหล่งน้ำและคุณภาพของน้ำที่ต้องการสำหรับแต่ละประเภทของกิจการ
เช่น อุตสาหกรรมอาหาร เป็นต้น อีกทั้งยังสามารถควบคุมคุณภาพน้ำสำหรับการใช้งานเฉพาะด้าน
เช่น โรงพยาบาล หรือห้องวิจัย เป็นต้น ทั้งนี้ที่ผ่านมาบริษัทย่อยได้ดำเนินการออกแบบ ประกอบ
ติดตั้งระบบบำบัดน้ำ ให้กับ บริษัท ซีเฟรชอินดัสตรี จำกัด (มหาชน) เป็นต้น

  ลูกค้ากลุ่มโรงแรมและที่พักอาศัย

ประกอบด้วยกิจการโรงแรม ที่พักอาศัยหรืออาคารขนาดใหญ่ เช่น บ้านพักอาศัยขนาดใหญ่
คอนโดมิเนียม หรืออาคารสำนักงาน ซึ่งมีปริมาณและค่าใช้จ่ายในการใช้น้ำสูง
โดยสามารถเลือกขนาดและประเภทระบบบำบัดน้ำเพื่อให้ได้น้ำในระดับคุณภาพที่ต้องการ เช่น
น้ำประปา น้ำดื่ม หรือน้ำรดน้ำต้นไม้ เป็นต้น

  ลูกค้ากลุ่มเทศบาลหรือชุมชน

ประกอบด้วยชุมชนหรือเทศบาลซึ่งโดยปกติแล้วมีปริมาณการใช้น้ำและปริมาณน้ำเสียเป็นจำนวนมาก
ซึ่งระบบบำบัดน้ำและนำกลับมาใช้ใหม่ สามารถลดค่าใช้จ่ายและแก้ปัญหาขาดแคลนน้ำในบางพื้นที่แล้ว
และยังสามารถลดมลพิษที่เกิดกับสิ่งแวดล้อมเนื่องจากน้ำเสียจากแหล่งชุมชนได้

  3.2.2.2 กลุ่มลูกค้าผู้รับเหมาโครงการ

ลูกค้าในกลุ่มนี้ประกอบด้วยผู้รับเหมาโครงการ
ซึ่งต้องการว่าจ้างผู้รับเหมาช่วงสำหรับในส่วนของระบบจัดการน้ำ
โดยบริษัทดังกล่าวอาจมีการดำเนินงานที่ไม่ครอบคลุมหรือขีดความสามารถไม่เพียงพอสำหรับระบบจัดการน้ำได้จึงจำเป็นต้องมีการว่าจ้างผู้รับเหมาช่วงเพื่อดำเนินการในส่วนของระบบดังกล่าว

  3.2.2.3 กลุ่มลูกค้าที่เป็นผู้จัดจำหน่ายผลิตภัณฑ์ที่เกี่ยวกับระบบน้ำ

ลูกค้ากลุ่มที่เป็นผู้ผลิตและ/หรือผู้จัดจำหน่ายผลิตภัณฑ์ที่เกี่ยวกับระบบน้ำโดยมีตราสินค้าเป็นของตนเอง
และประสงค์ที่จะจัดจำหน่ายระบบบำบัดน้ำชุดประกอบสำเร็จภายใต้ตราสินค้าของตนเอง
จึงว่าจ้างบริษัทย่อยให้เป็นผู้ผลิตให้ ซึ่งบริษัทถือว่าเป็นหนึ่งในลูกค้ากลุ่มนี้เช่นกัน

ในส่วนการให้บริการออกแบบและผลิตระบบบำบัดน้ำชุดประกอบสำเร็จ ในลักษณะ OEM
บริษัทย่อยมีนโยบายที่จะให้บริการแก่ทั้งบริษัท
และลูกค้ารายอื่นซึ่งดำเนินธุรกิจด้านการจัดจำหน่ายผลิตภัณฑ์ที่เกี่ยวข้องกับระบบบำบัดน้ำหรือสิ่งแวดล้อมซึ่งมีฐานลูกค้าของตัวเองอยู่แล้วและต้องการเพิ่มประเภทผลิตภัณฑ์ที่จะจัดจำหน่าย
ทั้งนี้การรับจ้างผลิตให้ลูกค้ารายอื่นดังกล่าวเป็นไปเพื่อการขยายฐานลูกค้าของบริษัทย่อยให้ครอบคลุมในวงกว้างมากขึ้น
โดยไม่จำกัดเฉพาะฐานลูกค้าของบริษัทเท่านั้น

2.  ช่องทางในการจำหน่าย

1)  ช่องทางในการให้บริการ:
    บริษัทใหญ่จะทำการตลาดและให้บริการโดยเจ้าหน้าที่การตลาดและวิศวกรของบริษัทใหญ่
    ซึ่งจะมีการสอบถามความต้องการและเก็บข้อมูลจากผู้ว่าจ้าง
    และประเมินความน่าเชื่อถือของผู้ว่าจ้าง จากนั้นวิศวกรโครงการจะทำการวางแผนโครงการ
    ออกแบบและเลือกวัสดุอุปกรณ์ แล้วนำส่งแผนโครงการให้กับผู้ว่าจ้างพิจารณา
    ซึ่งเมื่อมีการทำข้อตกลงกันแล้วจะทำการสั่งอุปกรณ์และประกอบเพื่อทำการติดตั้งให้แก่ผู้ว่าจ้าง
    ซึ่งวิศวกรโครงการจะทำการทดสอบระบบและแก้ไขข้อบกพร่องเป็นที่เรียบร้อยก่อนส่งมอบโครงการหรือเริ่มทำการขายน้ำตามสัญญาสัมปทาน

2)  ช่องทางในการจัดจำหน่าย :
    บริษัทจะเป็นผู้ดำเนินการจัดจำหน่ายระบบบำบัดน้ำชุดประกอบสำเร็จ เครื่องจักรและอุปกรณ์
    ซึ่งเป็นการจัดจำหน่ายภายในประเทศ ครอบคลุมในพื้นที่กรุงเทพและปริมณฑล ภาคตะวันออก
    ภาคเหนือและภาคกลางตอนบน ภาคใต้ และภาคตะวันออกเฉียงเหนือ รวมถึงในภูมิภาคเอเชีย

    2.  กลยุทธ์ในการแข่งขัน

        1.  กลยุทธ์ด้านผลิตภัณฑ์ (Product)

  บริษัทย่อยมีความสามารถที่จะให้บริการด้านการบำบัดน้ำ
  โดยมีความสามารถในการนำเทคโนโลยีที่หลากหลายที่สามารถนำมาใช้ร่วมกันเพื่อตอบสนองความต้องการของลูกค้า
  ทั้งในคุณภาพน้ำดีและน้ำเสีย รวมถึงวัตถุประสงค์ในการนำน้ำกลับไปใช้ที่ต่างกัน
  โดยบริษัทย่อยมีเป้าหมายที่จะใช้เทคโนโลยีที่ก้าวหน้าและมีประสิทธิภาพเพื่อให้เกิดประโยชน์สูงสุด
  โดยนอกจากอุปกรณ์และระบบดังกล่าวสามารถที่จะลดค่าใช้จ่ายในการใช้น้ำและแก้ปัญหาในการขาดแคลนน้ำ
  และลดปัญหามลพิษที่จะเกิดขึ้นกับสิ่งแวดล้อมแล้ว
  ยังได้มีการออกแบบผลิตภัณฑ์ในลักษณะเป็นชุดประกอบสำเร็จ (Module) พร้อมใช้งาน
  เพื่อความสะดวกในการติดตั้ง หรือขยายขนาดของระบบอีกด้วย
  โดยบริษัทและบริษัทย่อยได้ให้ความสำคัญกับมาตรฐานและคุณภาพของระบบ
  โดยการออกแบบระบบที่ได้มาตรฐานทางวิศวกรรมและใช้อุปกรณ์ที่มีคุณภาพ

  นอกจากนี้ บริษัทยังมีการบริการในรูปแบบของการให้บริการการจำหน่ายน้ำตามสัญญา
  ซึ่งทำให้ลูกค้าไม่จำเป็นต้องมีการลงทุน
  แต่สามารถลดค่าใช้จ่ายโดยการซื้อน้ำจากระบบของบริษัทในอัตราที่ถูกกว่าเดิมได้ทันที
  และบริษัทเป็นผู้ดำเนินการและดูแลระบบทั้งหมด
  ทำให้ผู้ว่าจ้างไม่ต้องรับความเสี่ยงจากการลงทุนเดินระบบและดูแลระบบ

2.  กลยุทธ์ด้านการให้บริการ

  เนื่องจากระบบบำบัดน้ำดีและน้ำเสียมีความต้องการความเชี่ยวชาญในการดูแลและเดินระบบ
  ทำให้การบริการรับประกันและซ่อมบำรุงหลังจากติดตั้งระบบมีความจำเป็น
  ซึ่งบริษัทและบริษัทย่อยได้มุ่งเน้นในการให้บริการที่รวดเร็วและมีประสิทธิภาพ
  โดยบุคลากรที่มีประสบการณ์และความเชี่ยวชาญเฉพาะด้าน ซึ่งได้รับการฝึกอบรมอย่างสม่ำเสมอ
  และมีระบบติดตามการทำงานอัตโนมัติซึ่งสามารถติดตามผ่านทางอินเตอร์เน็ตได้

3.  กลยุทธ์ด้านการจำหน่ายและช่องทางการจำหน่าย

  บริษัทมีฐานลูกค้าเดิมในธุรกิจอุปกรณ์นิรภัยส่วนบุคคล
  และอุปกรณ์เพื่อความปลอดภัยและสภาพแวดล้อมในการทำงานซึ่งมีมากกว่า 4,000 ราย
  ทำให้มีช่องทางการจำหน่ายที่กว้างขวางและครอบคลุมในหลายกลุ่มอุตสาหกรรม
  อีกทั้งยังมีช่องทางจำหน่ายจากบุคลากรของบริษัทย่อยซึ่งมีความรู้ความเชี่ยวชาญในด้านระบบบำบัดน้ำ
  และมีประสบการณ์ในอุตสาหกรรมนี้ป็นเวลานาน

4.  กลยุทธ์ด้านการส่งเสริมการขาย

  บริษัทและบริษัทย่อยได้ทำการโฆษณาผ่านสื่อต่างๆ
  โดยได้คัดเลือกสื่อที่ตรงกับกลุ่มเป้าหมายเฉพาะด้าน เช่น วารสารทางวิศวกรรมสิ่งแวดล้อม
  เป็นต้น รวมถึงได้เป็นผู้สนับสนุนการจัดงานสัมมนาทางวิชาการที่เกี่ยวข้องกับการบำบัดน้ำ
  เพื่อสร้างความเข้าใจถึงความสำคัญและประโยชน์ที่ได้รับจากการจัดการน้ำที่ดีมากขึ้น

5.  กลยุทธ์ด้านการส่งมอบโครงการในระยะเวลาสั้นและตรงต่อเวลา

  บริษัทและบริษัทย่อยได้คำนึงถึงความสำคัญต่อการส่งมอบโครงการในระยะเวลาสั้นและตรงต่อเวลา
  โดยได้มีการสั่งอุปกรณ์ที่สำคัญและมีช่วงเวลาการสั่งที่นานมาไว้เพื่อรอการประกอบ
  ทำให้สามารถลดเวลาในการส่งมอบโครงการ
  และสามารถตอบสนองต่อคำสั่งซื้อที่คาดว่าจะมีมาในอนาคตได้

3.  ภาวะอุตสาหกรรมและการแข่งขัน

    1.  ภาวะการใช้น้ำในประเทศไทย

ในปี 2552 ประเทศไทยมีความต้องการใช้น้ำทั้งสิ้น 60,070 ล้าน ลบ.ม.
โดยมีวัตถุประสงค์หลักเพื่อการเกษตรกรรมซึ่งเป็นสัดส่วนร้อยละ 66.57 ของปริมาณการใช้ทั้งหมด
ในขณะที่การใช้น้ำเพื่อการอุปโภคบริโภคและท่องเที่ยว และเพื่อการอุตสาหกรรมเป็นสัดส่วนร้อยละ
10.80 และร้อยละ 7.25 ตามลำดับ
ซึ่งสถาบันน้ำภาคอุตสาหกรรมได้มีการประมาณการเพิ่มขึ้นของการใช้น้ำ ในปี 2557 เท่ากับ
65,663 ล้าน ลบ.ม. หรือเพิ่มขึ้นจากปี 2552 ร้อยละ 9.31

ตารางที่ 9 ปริมาณความต้องการใช้น้ำในประเทศไทยแยกตามภาคการใช้ในปี 2552
และประมาณการณ์ในปี 2557

  --------------------------- ---------- ---------- ---------- ----------
  ภาคการใช้น้ำ                  ปี 2552                ปี 2557     

                              ล้าน ลบ.ม.  ร้อยละ      ล้าน ลบ.ม.  ร้อยละ

  การเกษตรกรรม                39,987     66.57      42,980     65.45

  อุปโภคบริโภค และท่องเที่ยว       6,486      10.80      7,783      11.86

  อุตสาหกรรม                   4,357      7.25       5,229      7.96

  การรักษานิเวศ                 9,240      15.38      9,671      14.73

  รวม                         60,070     100.00     65,663     100.00
  --------------------------- ---------- ---------- ---------- ----------

  ที่มา: เอกสารประกอบบรรยายวันรักษ์น้ำโลก ปี 2553, สถาบันน้ำภาคอุตสาหกรรม
  สภาอุตสาหกรรมแห่งประเทศไทย

จากตารางข้างต้นจะเห็นได้ว่าการใช้น้ำของกลุ่มลูกค้าเป้าหมายของบริษัทคือ กลุ่มอุปโภคและบริโภค
และกลุ่มอุตสาหกรรมจะมีการขยายตัวเพิ่มขึ้นในอีก 5 ปีข้างหน้า

ในปัจจุบันประเทศไทยมีประมาณความจุที่จะกักเก็บน้ำได้ 72,630 ล้าน ลบ.ม.
แต่มีปริมาณน้ำไหลเฉลี่ยเข้าแหล่งกักเก็บเพื่อให้สามารถนำมาใช้งานได้เพียงประมาณ 42,000 ล้าน
ลบ.ม. ซึ่งในภาพรวมของประเทศพบว่าเกิดปัญหาขาดแคลนน้ำ น้ำท่วม
และคุณภาพน้ำไม่เหมาะสมกับการนำมาใช้ประโยชน์เป็นประจำทุกปี
ซึ่งเป็นผลมาจากปริมาณประชากรที่เพิ่มขึ้น และการเปลี่ยนแปลงของสภาพอากาศ
นอกจากนี้ปริมาณแหล่งน้ำสะอาดที่ลดลง หรือคุณภาพเสื่อมโทรมลง
เนื่องจากปนเปื้อนมลพิษยังทำให้ปัญหาการขาดแคลนน้ำมีความรุนแรงมากขึ้น โดยในปี 2553
ประเทศไทยประสบปัญหาความเสี่ยงในการขาดแคลนน้ำจากปริมาณฝนตกในเกณฑ์น้อย
เนื่องจากอิทธิพลของปรากฎการณ์เอลนิโญ
ซึ่งกรมป้องกันบรรเทาสารธารณภัยได้ประกาศแจ้งเตือนประชาชนให้เตรียมพร้อมรับมือวิกฤติการขาดแคลนน้ำ
และมีพื้นที่ที่ประสบภัยแล้งที่ได้ประกาศเป็นพื้นที่ภัยพิบัติฉุกเฉิน (ภัยแล้ง) แล้ว จำนวน 29 จังหวัด

ความต้องการใช้น้ำประปาในประเทศไทยมีปริมาณที่สูงขึ้นอย่างต่อเนื่องโดยปริมาณน้ำจำหน่ายจากการประปานครหลวงและการประปาส่วนภูมิภาคได้มีอัตราเติบโตอย่างต่อเนื่องในช่วงที่ผ่านมา
ซึ่งค่าน้ำประปาในปัจจุบันแตกต่างกันไปตามพื้นที่และจำนวนที่ใช้
ซึ่งการประปานครหลวงมีอัตราค่าน้ำสูงสุดเท่ากับ 15.81 บาท ต่อลบ.ม. (สำหรับธุรกิจ ราชการ
รัฐวิสาหกิจ อุตสาหกรรม และอื่นๆ ในปริมาณการใช้น้ำประปาที่มากกว่า 200 ลบ.ม. ต่อเดือน
ขึ้นไป) และการประปานครส่วนภูมิภาคมีอัตราค่าน้ำสูงสุดเท่ากับ 32.25 บาท/ลบ.ม.
(สำนักงานประปาภูเก็ต สำหรับรัฐวิสาหกิจ อุตสาหกรรม และธุรกิจขนาดใหญ่
ในปริมาณการใช้น้ำประปาที่มากกว่า 300 ลบ.ม. ต่อเดือน ขึ้นไป)

ตารางที่ 10 ปริมาณน้ำจำหน่ายจากการประปานครหลวงและการประปาส่วนภูมิภาค

[]

ที่มา: รายงานประจำปี 2551, การประปานครหลวง และการประปาส่วนภูมิภาค

ในส่วนของอัตราการค่าใช้น้ำบาดาลในปัจจุบันแบ่งเป็นค่าใช้น้ำบาดาลและค่าอนุรักษ์น้ำบาดาล
โดยมีอัตราที่แตกต่างระหว่างในเขตอนุรักษ์และนอกเขตอนุรักษ์ซึ่งมีอัตราค่าใช้น้ำรวมเท่ากับ 17
บาท ต่อลบ.ม. และ 3.5 บาท ต่อลบ.ม.

ตารางที่ 11 อัตราค่าน้ำบาดาลตาม พ.ร.บ น้ำบาดาล พ.ศ. 2520 (แก้ไขฉบับที่ 3)

+------------+---------------+--------------------+-------------------+
| พื้นที่        | อัต            |                    |                   |
|            | ราค่าใช้น้ำบาดาล |                    |                   |
|            | / ลบ.ม.       |                    |                   |
+------------+---------------+--------------------+-------------------+
|            | ค่าใช้น้ำบาดาล   |                    | ค่าอนุรักษ์น้ำบาดาล    |
+------------+---------------+--------------------+-------------------+
|            | ใน            | นอกเขตบริการประปา   |                   |
|            | เขตบริการประปา |                    |                   |
+------------+---------------+--------------------+-------------------+
| ในเขตอนุรักษ์ | 8.50 บาท      | -ยกเว้น ^(2/)       | 8.50 บาท          |
|            |               |                    |                   |
| 7 จังหวัด    |               | -ลดหย่อนเก็บ 30-75 % |                   |
| ^(1/)      |               | ของปริมาณน้ำ         |                   |
|            |               | ขึ้น                 |                   |
|            |               | อยู่กับประเภทของการใช้ |                   |
+------------+---------------+--------------------+-------------------+
| น          | 3.50 บาท      | -ยกเว้น^(/3/)       | ไม่เก็บ             |
| อกเขตอนุรักษ์ |               |                    |                   |
|            |               | -เก็บ 30-75 % ของ   |                   |
| 69 จังหวัด   |               | ปริมาณน             |                   |
|            |               | ้ำขึ้นอยู่กับประเภทการใช้ |                   |
+------------+---------------+--------------------+-------------------+

  หมายเหตุ : ^(1/)เขตวิกฤตการณ์น้ำบาดาล กรุงเทพมหานคร ประกอบด้วย 7 จังหวัด คือ
  กรุงเทพมหานคร พระนครศรีอยุธยา ปทุมธานี สมุทรสาคร สมุทรปราการ นนทบุรี และนครปฐม

นอกเขตวิกฤตการณ์น้ำบาดาล 69 จังหวัด (ยกเว้นจังหวัดในเขตวิกฤต)

^(2/)ยกเว้นสำหรับน้ำอุปโภค – บริโภค

^(3/)ยกเว้นสำหรับ 1) เพาะปลูก และ 2) เลี้ยงสัตว์วันละไม่เกิน 50 ลบ.ม.

ที่มา: กรมทรัพยากรน้ำบาดาล

นอกจากนี้ที่ผ่านมา ประเทศไทยประสบปัญหาการขาดแคลนน้ำจืดและน้ำประปาในหลายพื้นที่
รวมถึงพื้นที่อุตสาหกรรมและท่องเที่ยวที่สำคัญของประเทศ เช่น เมืองพัทยา จังหวัดระยอง ภูเก็ต
และเกาะสมุย เป็นต้น
โดยมีสาเหตุหลักมาจากการขาดแคลนแหล่งน้ำดิบที่จะนำมาใช้ในการผลิตน้ำประปาหรือน้ำจืด
ซึ่งในบางพื้นที่ต้องมีการซื้อน้ำจากผู้ขายน้ำในราคาที่ค่อนข้างสูงเพื่อใช้ในการอุปโภคบริโภคในช่วงที่ขาดแคลน
ทำให้บางพื้นที่ต้องติดตั้งระบบแปลงน้ำทะเลเป็นน้ำจืดเพื่อลดปัญหาการขาดแคลนน้ำ
โดยในปัจจุบันมีทั้งหมด 3 แห่ง คือ กิจการประปาเกาะสมุย จังหวัดสุราษฎร์ธานี (กำลังการผลิต
6,000 ลบ.ม. ต่อวัน) กิจการประปาสีชัง อำเภอเกาะสีชัง จังหวัดชลบุรี (กำลังการผลิต 250
ลบ.ม. ต่อวัน) และกิจการประปาเกาะล้าน เมืองพัทยา จังหวัดชลบุรี (กำลังการผลิต 300
ลบ.ม. ต่อวัน)

2.  ภาวะน้ำเสียในประเทศไทย

  น้ำเสียจากชุมชน

น้ำเสียจากชุมชนหมายถึง น้ำเสียที่เกิดจากกิจกรรมประจำวันของประชาชนที่อาศัยอยู่ในชุมชน
และกิจกรรมที่เป็นอาชีพ ได้แก่
น้ำเสียที่เกิดจากการประกอบอาหารและชำระล้างสิ่งสกปรกทั้งหลายภายในครัวเรือน
และอาคารประเภทต่าง ๆ เป็นต้น ซึ่งส่วนใหญ่จะมีความสกปรกในรูปของสารอินทรีย์
ปริมาณน้ำเสียจากชุมชนที่เกิดขึ้นมีประมาณ 14 ล้าน ล.บ.ม.ต่อวัน หรือคิดเป็นปริมาณความสกปรก
2,600 ตันบีโอดีต่อวัน ซึ่งปริมาณน้ำเสียจากอาคารประเภทต่างๆเป็นดังนี้

ตารางที่ 12 ปริมาณน้ำเสียจากอาคารประเภทต่างๆ

  ------------------------------------------------------------------------
  ประเภทอาคาร                  หน่วย                ลิตร/วัน-หน่วย
  ---------------------------- ------------------- -----------------------
  อาคารชุด/บ้านพัก                ยูนิต                 50

  โรงแรม                       ห้อง                 1,000

  หอพัก                         ห้อง                 80

  สถานบริการ                    ห้อง                 400

  หมู่บ้านจัดสรร                   คน                  180

  โรงพยาบาล                    เตียง                800

  ภัตราคาร                      ตารางเมตร           25

  ตลาด                         ตารางเมตร           70

  ห้างสรรพสินค้า                  ตารางเมตร           5.0

  สำนักงาน                      ตารางเมตร           3.0
  ------------------------------------------------------------------------

  ที่มา: ข้อพิจารณาเกี่ยวกับปริมาณและลักษณะน้ำทิ้งชุมชนในประเทศไทย,
  สมาคมสิ่งแวดล้อมแห่งประเทศไทย

  จากสถิติจำนวนประชากรจากทะเบียน ซึ่งจัดทำโดยกรมการปกครอง กระทรวงมหาดไทย
  ระบุว่ามีจำนวนประชากรจากทะเบียน ในวันที่ 31 ธันวาคม 2552 ทั้งสิ้น 63.53 ล้านคน
  ซึ่งในระยะเวลา 10 ปีที่ผ่านมา (พ.ศ.2543 – 2552)
  จำนวนประชากรมีอัตราเติบโตเฉลี่ยร้อยละ 0.26 ต่อปี
  ดังนั้นหากพิจาณาจำนวนประชากรที่เพิ่มขึ้นจะส่งผลน้ำเสียต่อครัวเรือนเพิ่มขึ้นเช่นกัน
  ซึ่งจะป็นโอกาสทางธุรกิจของบริษัทและบริษัทย่อยในระยะยาว

  []

  ที่มา: กรมการปกครอง กระทรวงมหาดไทย

  โดยกลุ่มลูกค้าเป้าหมายของบริษัทได้แก่ ลูกค้ากลุ่มอุตสาหกรรม เช่น
  อุตสาหกรรมที่มีค่าใช้จ่ายในการใช้น้ำจำนวนมาก เช่น อาหาร, โรงพยาบาล ห้องวิจัย,
  ลูกค้ากลุ่มโรงแรมและที่พักอาศัยเช่น โรงแรม คอนโดมิเนียมและ อาคารสำนักงาน ,
  ลูกค้ากลุ่มเทศบาลหรือชุมชน มีแนวโน้มการขยายตัวตามการขยายตัวของเศรษฐกิจในประเทศ
  และตามจำนวนประชากรที่เพิ่มขึ้น

  น้ำเสียจากอุตสาหกรรม

  น้ำเสียจากอุตสาหกรรมประกอบด้วยน้ำเสียที่เกิดจากการประกอบกิจการของโรงงาน
  การใช้น้ำของคนงาน และกิจกรรมอื่นในโรงงาน
  ซึ่งโรงงานอุตสาหกรรมทั่วประเทศที่ก่อให้เกิดน้ำเสียมีประมาณ 120,000 แห่ง
  ซึ่งจะเกิดน้ำเสียปริมาณ 6.8 ล้าน ลบ.ม.ต่อวัน หรือคิดเป็นปริมาณความสกปรก 2,700
  ตันบีโอดีต่อวัน ซึ่งในปี 2552 มีจำนวนโรงงานที่จดทะเบียนไว้กับกระทรวงอุตสาหกรรม
  และได้รับอนุญาตให้ประกอบกิจการทั้งสิ้น 128,517 โรง และมีเงินทุนจดทะเบียนทั้งสิ้น 4.76
  ล้านล้านบาท ซึ่งมีการเติบโตในส่วนของเงินทุนจดทะเบียนและจำนวนคนงานอย่างต่อเนื่องในช่วง
  5 ปีที่ผ่านมา

  ตารางที่ 13 สถิติจำนวนโรงงานอุตสาหกรรมที่จดทะเบียนไว้กับกระทรวงอุตสาหกรรม
  และได้รับอนุญาตให้ประกอบกิจการ พ.ศ. 2548 – 2553

ที่มา: กรมโรงงานอุตสาหกรรม กระทรวงอุตสาหกรรม

จากข้อมูลสถิติจำนวนโรงงานที่เพิ่มขึ้นอย่างต่อเนื่องส่งผลให้มีความต้องการใช้ในอุตสาหกรรมเพิ่มขึ้นโดยที่ผ่านมาโรงงานส่วนใหญ่เห็นว่าการบำบัดน้ำเสียถือเป็นต้นทุนและค่าใช้จ่ายจึงให้ความสำคัญน้อยและปฏิบัติเพื่อให้เป็นไปตามข้อบังคับของกฎหมาย
อย่างไรก็ตามการที่บริษัทสามารถให้บริการติดตั้งระบบบำบัดน้ำเสียหรือน้ำดี
และสามารถนำน้ำกลับมาใช้ใหม่ได้นั้น ถือเป็นจุดเปลี่ยนให้อุตสาหกรรมต่างๆหันมาสนใจ
เพราะนอกจากจะทำให้ต้นทุนการใช้น้ำลดลงแล้วยังถือเป็นการลงทุนที่คุ้มค่าและเป็นมิตรต่อสิ่งแวดล้อม
ซึ่งหากพิจารณาจากจำนวนโรงงานอุตสาหกรรมในประเทศแจะเห็นได้ว่าธุรกิจของบริษัทและบริษัทย่อยยังสามารถเติบโตได้อีกมากในอนาคต

3.  กฎหมายและข้อบังคับที่เกี่ยวข้องกับการบำบัดน้ำเสีย

  ในปัจจุบันมีกฎหมายจากหน่วยงานที่ดูแลและควบคุมมลพิษทางน้ำดังต่อไปนี้

-   คณะกรรมการสิ่งแวดล้อมแห่งชาติ

-   กระทรวงวิทยาศาสตร์ เทคโนโลยีและสิ่งแวดล้อม

-   กระทรวงทรัพยากรธรรมชาติและสิ่งแวดล้อม

-   คณะกรรมการควบคุมมลพิษ

-   กรมควบคุมมลพิษ

ทั้งนี้ ประกาศกระทรวงวิทยาศาสตร์ เทคโนโลยีและสิ่งแวดล้อม ฉบับที่ 3 (พ.ศ. 2535)
และประกาศคณะกรรมการควบคุมมลพิษ
ได้กำหนดมาตรฐานควบคุมการระบายน้ำทิ้งจากแหล่งกำเนิดประเภทโรงงานอุตสาหกรรมและนิคมอุตสาหกรรม
ที่จะระบายออกสู่แหล่งน้ำสาธารณะหรือออกสู่สิ่งแวดล้อม โดยในปี 2553
กระทรวงอุตสาหกรรมได้มีการวางแผนที่จะบังคับใช้ประกาศกระทรวงอุตสาหกรรมว่าด้วย
การกำหนดให้โรงงานที่ต้องมีระบบบำบัดน้ำเสียต้องมีการติดตั้งเครื่องมือหรือเครื่องอุปกรณ์พิเศษและเครื่องมือหรือเครื่องอุปกรณ์เพิ่มเติม
เพื่อตรวจวัดค่า บีโอดี หรือซีโอดี ตามลักษณะการประกอบกิจการตามที่กำหนด
เพื่อป้องกันการลักลอบปล่อยน้ำเสียลงสู่สาธารณะ

นอกจากนี้ ประกาศกระทรวงอุตสาหกรรม เรื่อง
มาตรการควบคุมปริมาณความสกปรกของน้ำทิ้งจากภาคอุตสาหกรรมเพื่อฟื้นฟูคุณภาพน้ำในแม่น้ำเจ้าพระยา
พ.ศ. 2551 ยังได้กำหนดให้โรงงานที่ขออนุญาตตั้ง หรือขยายโรงงาน ใน 9
จังหวัดที่แม่น้ำเจ้าพระยาไหลผ่าน เช่น กรุงเทพมหานคร ปทุมธานี สมุทรปราการ เป็นต้น
ซึ่งมีน้ำเสียจากการประกอบกิจการ ต้องมีระบบบำบัดน้ำเสียที่มีประสิทธิภาพสูง
ที่สามารถบำบัดน้ำเสียจนสามารถนำกลับไปใช้ได้หมด หรือมีระบบกักเก็บน้ำทิ้งทั้งหมด
และต้องไม่ระบายออกสู่แม่น้ำเจ้าพระยาทั้งทางตรง และทางอ้อม

อีกทั้ง สำนักงานเศรษฐกิจการคลัง กระทรวงการคลัง
ได้มีการวางแผนจัดทำมาตรการจัดเก็บภาษีน้ำเสียและมลพิษทางอากาศ
ซึ่งอัตราภาษีน้ำเสียได้กำหนดอัตราสูงสุดที่ 5,000 ถึง 10,000 บาท ต่อ บีโอดี ตัน
โดยคาดว่าในระยะแรกอาจจะจัดเก็บในอัตรา 3,000 บาท ต่อ บีโอดี ตัน
ซึ่งตามกฎหมายได้กำหนดให้น้ำทิ้งมีค่าบีโอดีไม่เกิน 20 มิลลิกรัม ต่อลิตร
ทำให้โรงงานต้องเสียภาษีสำหรับน้ำทิ้งประมาณ 0.6 บาท ต่อลูกบาศก์เมตร

สำหรับน้ำเสียจากอาคารต่างๆ กระทรวงทรัพยากรธรรมชาติและสิ่งแวดล้อมได้มีประกาศ เรื่อง
กำหนดประเภทอาคารที่เป็นแหล่งกำเนิดมลพิษที่จะต้องถูกควบคุมการปล่อยน้ำเสียลงสู่แหล่งน้ำสาธารณะหรือออกสู่สิ่งแวดล้อม
ให้เป็นไปตามมาตรฐานที่กำหนดไว้ ซึ่งประเภทอาคารประกอบด้วย อาคารชุด โรงแรม
โรงพยาบาล โรงเรียน ศูนย์การค้า อาคารที่ทำการ ตามขนาดที่กำหนด เป็นต้น

จากการที่รัฐบาลให้ความสำคัญต่อสิ่งแวดล้อมและมีมาตรการในการควบคุมสิ่งแวดล้อมออกมาอย่างต่อเนื่องจะเป็นการผลักดันให้โรงงานอุตสากรรม
เทศบาลและครัวเรือน หันมาใส่ใจในระบบบำบัดน้ำรวมถึงการนำน้ำกลับมาใช้ใหม่มากขึ้น

1.  แนวโน้มธุรกิจเกี่ยวกับระบบบำบัดน้ำเพื่อนำกลับมาใช้ใหม่

ธุรกิจเกี่ยวกับระบบบำบัดน้ำเพื่อนำกลับมาใช้ใหม่ถือเป็นธุรกิจที่มีการเติบโตสูงในช่วง 5 ปีข้างหน้า
และเป็นธุรกิจที่ทั่วโลกหันมาให้ความสนใจ เนื่องจากทรัพยากรน้ำเป็นทรัพยากรที่มีอยู่อย่างจำกัด
ทั้งนี้จากข้อมูลของ SBI Energy พบว่าในปี 2552 เทคโนโลยีในการอนุรักษ์น้ำ ( Water
Conservation Technology) ซึ่งรวมถึง ระบบรีไซเคิลน้ำและนำกลับมาใช้ใหม่
ระบบกักเก็บน้ำฝน และ ระบบชลประทานน้ำ มีมูลค่าตลาดรวมกว่า 88,000 ล้านเหรียญสหรัฐ
โดยปัจจัยที่ส่งเสริมการเติบโตของเทคโนโลยีในการอนุรักษ์น้ำ ได้แก่
ความต้องการน้ำจืดที่เพิ่มมากขึ้นจากจำนวนประชากรและโรงงานอุตสาหกรรมที่เพิ่มขึ้น
ปริมาณน้ำสะอาดลดลงจากมลภาวะ ปัญหาขาดแคลนน้ำในหลายพื้นที่ทั่วโลก การสนับสนุนจากรัฐบาล
เทคโนโลยีที่มีประสิทธิภาพและมีราคาถูกมากขึ้น
และความร่วมมือของนานาประเทศในการส่งเสริมการประหยัดน้ำ

สำหรับระบบรีไซเคิลน้ำและนำกลับมาใช้ใหม่ (Water Recycle and Reuse Technology)
นั้นจากการคาดการณ์ของ SBI Energy ( www.sbireport.com)
คาดว่าจะเติบโตอย่างก้าวกระโดด จาก 29,000 ล้านดอลลาร์ในปี 2553 เป็น 57,000
ล้านดอลลาร์ในปี 2558 คิดเป็นอัตราเติบโตกว่าร้อยละ 16 ต่อปีในอีก 5 ปีข้างหน้า
โดยปัจจุบันระบบบำบัดน้ำโดยเทคโนโลยีเมมเบรน ครองส่วนแบ่งการตลาดกว่าร้อยละ 70 ทั่วโลก
และมีการเติบโต 4,000 ล้านเหรียญ ในช่วง 3 ปีที่ผ่านมาและคาดว่าจะมูลค่าตลาดเพิ่มขึ้นเป็น
38,000 ล้านดอลลาร์ในปี 2558

นอกจากนี้หากพิจาณาข้อมูลการใช้เทคโนโลยีรีไซเคิลน้ำและนำกลับมาใช้ใหม่ในแต่ละภูมิภาค
พบว่าการ รีไซเคิลน้ำและนำกลับมาใช้ใหม่จะมีการเติบโตสูงในแถบเอซียตะวันออกและแปซิฟิก
(East Asia Pacific) ในช่วงปี 2552 ถึงปี 2559
โดยมีสัดส่วนการนำน้ำกลับมาใช้ใหม่เพิ่มขึ้นประมาณร้อยละ 32.9
จากปริมาณน้ำที่นำกลับมาใช้ใหม่ทั้งหมด 50.6 ล้านลูกบาศก์เมตรต่อวัน ในช่วงปี 2009-2016
(ข้อมูลของ ADB “Water Crisis and Choices” ณ. เดือนตุลาคม 2553)
ซึ่งแสดงให้เห็นว่าตลาดสำหรับธุรกิจนี้ยังเติบโตได้อีกมาก
ซึ่งจะส่งผลดีต่อธุรกิจของบริษัทและบริษัทย่อยให้ขยายตัวได้อย่างมากในอนาคต

2.  สภาพการแข่งขันภายในอุตสาหกรรม

ในปัจจุบันมีบริษัทที่ดำเนินธุรกิจด้านการจัดการน้ำ แบ่งออกเป็น 2 กลุ่มหลักคือ
กลุ่มผู้ประกอบการขนาดใหญ่และกลุ่มผู้ประกอบการขนาดกลางและเล็ก
ซึ่งบางบริษัทมีการมุ่งเน้นธุรกิจไปในการจัดการเฉพาะด้าน เช่น ระบบการน้ำประปา
ระบบบำบัดน้ำเสีย เป็นต้น อีกทั้งยังมีกลุ่มลูกค้าที่หลากหลาย เช่น ชุมชนในระดับภูมิภาค
ชุมชนท้องถิ่น นิคมอุตสาหกรรม และโรงงานอุตสาหกรรมแต่ละประเภท
ซึ่งในปัจจุบันหลายบริษัทเริ่มมีการขยายการดำเนินงานให้มีการครอบคลุมมากขึ้น
ส่วนหนึ่งเป็นผลมาจากการแข่งขัน และเทคโนโลยีที่ก้าวหน้ามากขึ้น
โดยสามารถแบ่งกลุ่มคู่แข่งได้ดังนี้

กลุ่มคู่แข่งขนาดใหญ่

ประกอบด้วยบริษัทที่มีขนาดใหญ่ซึ่งสามารถรองรับโครงการที่มีมูลค่าสูงที่ต้องใช้ต้องการเงินลงทุนมาก
ซึ่งบางบริษัทสามารถให้บริการในโครงการที่ต้องการเทคโนโลยีที่สูงได้
ประกอบด้วยบริษัทจากต่างประเทศที่เข้ามาดำเนินธุรกิจการจัดการน้ำในประเทศไทย เช่น บริษัท
โกชู โคซัน จำกัด บริษัท จีอี วอเตอร์ แอนด์ โพรเซส เทคโนโลยีส์ (ประเทศไทย) จำกัด
และบริษัทภายในประเทศ เช่น บริษัท น้ำประปาไทย จำกัด (มหาชน) บริษัท
จัดการและพัฒนาทรัพยากรน้ำภาคตะวันออก จำกัด (มหาชน)
และบางบริษัทที่เป็นการร่วมทุนระหว่างบริษัทในประเทศไทยและต่างประเทศ เช่น บริษัท โกลบอล
ยูทิลิตี้ เซอร์วิส จำกัด
โดยบริษัทในกลุ่มนี้มุ่งเน้นมูลค่าโครงการที่สูงและมีกลุ่มลูกค้าเป้าหมายขนาดใหญ่ เช่น
ระบบน้ำประปาในระดับภูมิภาคหรือเทศบาล ระบบจัดการน้ำในนิคมอุตสาหกรรม เป็นต้น

กลุ่มคู่แข่งขนาดกลางและเล็ก

ประกอบด้วยบริษัทที่มีกลุ่มเป้าหมายเป็นโครงการขนาดกลางและเล็ก
ซึ่งเหมาะสมสำหรับโรงงานอุตสาหกรรม โรงแรม หรืออาคารสำนักงานหรือที่พักอาศัยขนาดใหญ่
เช่น บริษัท ส.นภา จำกัด บริษัท โพรมิเน้นท์ ฟลูอิด คอนโทรลส์ (ประเทศไทย) จำกัด บริษัท
วอเตอร์ ดอคเตอร์ จำกัด บริษัท ยูนิเท็ค จำกัด เป็นต้น
ซึ่งแต่ละบริษัทได้ใช้กลยุทธ์ที่แตกต่างกันในการแข่งขัน เช่น ด้านเทคโนโลยี หรือด้านราคา เป็นต้น

ทั้งนี้ จากที่กล่าวข้างต้น
บริษัทและบริษัทย่อยได้มุ่งเน้นในการให้บริการด้านการจัดหาน้ำจากการบำบัดน้ำดีเพื่อนำมาใช้หรือจากการบำบัดน้ำเสียเพื่อนำกลับมาใช้ใหม่
โดยมุ่งเน้นไปในระบบขนาดกลางและเล็ก ซึ่งมีกลุ่มลูกค้าเป้าหมายทางตรงเป็นโรงงานอุตสาหกรรม
และกิจการโรงแรมหรือที่พักอาศัยขนาดใหญ่ ทำให้กลุ่มคู่แข่งส่วนใหญ่จะอยู่ในขนาดกลางและเล็ก
อย่างไรก็ดี บริษัทและบริษัทย่อยยังมีโอกาสสร้างรายได้จากโครงการที่กลุ่มคู่แข่งขนาดใหญ่
หรือขนาดกลางบางราย
ที่ต้องการว่าจ้างผู้รับเหมาช่วงในส่วนที่มีขนาดโครงการไม่เหมาะกับขนาดธุรกิจ
หรือมีความชำนาญเฉพาะด้านที่ไม่เพียงพอ

3.  การจัดหาผลิตภัณฑ์

ในส่วนของเครื่องจักรและอุปกรณ์ที่เกี่ยวกับระบบบำบัดน้ำได้รับการจัดหาจากทั้งในและต่างประเทศ
ปัจจุบันบริษัทได้รับการแต่งตั้งเป็นตัวแทนจำหน่ายให้กับตราสินค้า Grundfos สำหรับเครื่องสูบน้ำ
ทั้งนี้สำหรับนโยบายการเป็นตัวแทนจำหน่ายสินค้าในกลุ่มนี้ให้กับเจ้าของตราสินค้าอื่นๆ
เพิ่มเติมในอนาคต มีนโยบายให้บริษัทเป็นคู่สัญญากับเจ้าของตราสินค้าสินค้าโดยตรง
ในขณะที่บริษัทย่อยจะเน้นเฉพาะการให้บริการออกแบบและผลิตระบบบำบัดน้ำเท่านั้น

อนึ่งอุปกรณ์ที่ใช้ในการประกอบระบบได้รับการจัดหาจากทั้งในและต่างประเทศ
โดยบริษัทย่อยเป็นผู้ดำเนินการประกอบระบบทั้งหมด
โดยทำการสั่งซื้ออุปกรณ์ที่บริษัทเป็นตัวแทนจำหน่ายผ่านทางบริษัท
และสั่งจัดทำงานโครงสร้างและอุปกรณ์อื่นๆที่จำเป็นโดยตรง

สำหรับโครงการจำหน่ายน้ำ บริษัทจะทำการจัดซื้อระบบที่ทำการประกอบและติดตั้งแล้วจากบริษัทย่อย
และทำการว่าจ้างบริษัทย่อยเพื่อทำการดำเนินการ
และดูแลรักษาระบบให้แก่ลูกค้าจนสิ้นสุดระยะเวลาดำเนินโครงการ

3.  4. การวิจัยและพัฒนา

- ไม่มี –